An tri Aotrou, Tad Medar (1981) | A ! Lenn...\nThis entry was posted on Meurzh, Genver 20th, 2009 at 14:56\tand tagged with Aotrou, Dourmab, Medar, Tad, Tri and posted in Breizh, Brezhoneg, Buhezskridoù.\tYou can follow any responses to this entry through the RSS 2.0 feed.\n« Bro Leon ennon, Mikael Madeg (1999)\nPlac’hedigoù o lêr rous hag Ifern yen ha merc’hed klouar, Yann Gerven (1995) »\n5 responses to “An tri Aotrou, Tad Medar (1981)”\nHere 27th, 2012 at 18:37\nDin-me ivez e plij stil an Tad Medar, ar brezhoneg anezhañ dreist-holl, hini “diwar c’hoarzhin” eo rak n’em eus ket lennet “An tri aotroù” evit ar poent. Deuet c’hoant din en ober goude bout lennet ho kronikenn. Trugarez.\nPrizius e kavan ho plog : n’ho peus ket aon rak ingalañ “pour ha trichin” a bep eil, ar pezh a ra vat kenañ peogwir se an hini eo a ra diouer e metoù ar brezhoneg, troet betek re da reiñ mel da n’eus forzh peseurt danvez skrivagner, na pa ve dister (pe zisteroc’h) e labour. Disouezhennoù ‘m eus bet o lenn levrioù, kanet meuleudioù diwar o fenn amañ hag ahont koulskoude, pa ne oan ket dellezek eus se d’am soñj. Seurt emzalc’h a ra gaou d’ar re vat (M. Madeg en o zouesk).\nDaoust hag-eñ e vefe posupl deoc’h burutellañ “Pirc’hirin kala-goañv” gant Abeozen. Unan eus ma levr karetañ eo ha dipitet on bet gant ma ne oa ket graet war e dro ganeoc’h. A-hend-all e oan bet hoalet, poent zo bet, gant levrioù ‘zo gant Y.V Lagadeg (“Keit ma vo esperañs”, “E islonk ar gêr vras”, “Dalh soñj ez out den”). Ur skrivagner popl an hini eo a zeu brav gantañ, brezhoneg (popl, eeun met saourus) ha from war un dro. Lennet ho peus e levrioù ?\nHere 27th, 2012 at 21:54\nA, ya, lennet em boa Pirc’hirin Kala-Goañv, met n’eus ket fellet din lakaat er blog-mañ levrioù em boa lennet re bell zo, dre ma oan o teskiñ brezhoneg d’ar mare-se ha soñjet em eus e vije disheñvel va soñj a vremañ diwar e benn, marteze. Emañ amañ ganin, lakaat a ran anezhañ er berniad “levrioù da lenn” ma fell deoc’h, met pegoulz e vo graet, se… Gant YV Lagadeg n’em eus lennet nemet Ar Vastardez, d’am soñj, ha soñjet e oa brezhoneg kentoc’h eget lennegezh… emaon o vont da lenn Keit ha ma vo esperañs a-benn nebeut, prenet em boa anezhañ bloaz pe daou vloaz zo.\nHere 28th, 2012 at 10:06\nEmañ ar gwir ganeoc’h evit a sell ouzh “Pirc’hirin…”. Pell a zo em boa lennet anezhañ ivez ha marteze e vefe disheñvel ma soñj diwar e benn ma c’hoarvezfe ganin e adlenn hiziv. Em memor avat e oa chomet e-giz unan eus ar re wellañ am boa lennet e brezhoneg, ken evit ar yezh ha danvez an danevelloù.\nEvit kelo Y.V Lagadeg, n’em eus ket bet tro da lenn “Ar vastardez”. Met evit a sell ouzh “Keit ha ma vo esperañs”, anezhañ un doare romantig er memes doare, e kav ganin ez eo da gentañ un doare “lennegezh popl”, da lavarout eo un istor (simpl met frommus ha liv ar wirionez warnañ) kontet e “brezhoneg ar popl”, pe dost. Sed a lavare an oberour, bepred, diwar-benn e stil dezhañ (“n’on ket ur skrivagner da vat…” ma ne fazian ket). Sed a skrive Favereau ivez m’am eus soñj mat (a-zivout al “lennegezh popl”). Sed a soñj din. Ur rann eus al lennegezh brezhonek eo.\nSpletus eo kement-se e-keñver ar yezh implijet, evel-just, met en tu all da se e oar ar skrivagner digas fromm ha danvez preder zoken. Talvoudus-kenañ eo din ha ma gwalc’h am eus bet ouzh e lenn. “Furnez ar bopl”, en ur ger. Plijout a ra din doare Y.V Lagadeg.\nHere 28th, 2012 at 21:14\nFarsus eo peogwir e plij deoc’h lenn skridoù Mikael Madeg, eveldon, ha gouzout a rit (ma ne fazian ket) eo sot gant Abeozen ivez ? un doare spesialist anezhañ eo 🙂\nHere 28th, 2012 at 22:01\nYa, re wir eo ! Lennet em eus an dra-se gantañ en e zanevell “Lizhiri”, en torkad danevelloù “Leoniz” (ma ne fazian ket), deut er maez e 2002. Sed ul levr hag a dalvez ar boan bout anavet ivez, sell.\nKontañ a rae an ao. Madeg diwar e benn e-unan (evit cheñch doare un tamm, ac’hac’ha !) hag embann e kustume luskañ abadennoù foran diwar-benn Abeozen, ‘poent zo bet, en o zouez unan e Landiviziv en “istor”-se.\nUn oristal a zen, memestra, an ao. Madeg ! C’hoarzhet em eus o lenn “Fin din…” ha pa oa liv ar wirionez war meur a abeg displeget gantañ, war ar memes tro.\nUr skrivagner isprizet m’ az eus unan, hag unan eus ar re wellañ e bedig-bed ar brezhoneg a-hiziv (gant G. Kervella, ha Fañch Perru ivez marteze ?).\nOuzhpenn-se e plij din e zoare “beautiful looser” hag ar mod m’en deus da fentigellañ war-se, war e “griz a donkad”, “kentañ priz” ebet e-skeud ‘tro un 30 bloaz bennak a garierenn strujus, soñjit eta ! Nag iskiz kement-se gant an donezonet ma ‘z eo ar paotr ! Vi pe labous a dle bout gant ar yar !\nWar ar marc’had ha ken aes ha tra e seblant sammañ-brav e “ego”, ar pezh zo… fentus, a-benn ar fin. Ur paotr hoalus e meur a geñver.\nMet me gav’ din e vo digollet gant an amzer o vont e-biou, a sikouro da didoueziañ ar re wellañ diouzh ar re all.


DESKIÑ LAZHAÑ AN TAN !\nDigwener vintin e oa stummadur war an doare da lazhañ an tan gant mougerioù-tan. Deuet e oa un teknikour, Olivier Schrevel, eus an embregerezh ASI da reiñ deomp ar stummadur-se. War-dro un eurvezh war an deorienn evit kompren doareoù...\nAet ar maout gant ar 5ved Glas ! Marie, diwallerez eus ar c'hentañ ! C'hoarierien ha c'hoarierezed ! Tremenet mat eo ar gala. Livioù Brazil... Paotred ha merc'hed en o sulieg ! Tournamant mell-droad war ar porzh, gounezet gant ar 5ved...\nKANAOUENN REDADEG 6VEIDI JAKEZ RIOU\nKANAOUENN AR REDADEG GANT C'HWEC'HVEIDI SKOLAJ DIWAN KEMPER Tralalalalalala lalalalaleno (2x) Tralalalalalala lalalalaleno (2x) (Diskan) Redadeg 2014 evit ar brezhoneg (2x) Skolajidi Jakez Riou prest da vont da redek (2x) 1500 kilometrad,...\nEr sizhun dremenet e oa bet 19 skolajiad an 3de Melen o tremen ur sizhunvezh e Bro-Euskal, ambrouget gant Veronica ha Padrig. Darempredoù a-feson a zo bet gant ar genskriverien, un degemer eus ar c'hentañ hag un amzer gaer en holl...\nESKEMM JAKEZ RIOU-ARIZMENDI 2014\nSetu a-us ar pezh a zo bet moulet war ar mailhurennoù a zo bet profet deomp gant Euskariz. Evel gant ar c'houlzad 365 EGUN EUSKERAZ e talvez e c'heller ober gant ar brezhoneg bemdez. Ur gwir eo hag ur youl da dizhout ar gwirvoud-se...\nHOR C'HALONEKAÑ BREZHONEGERIEN E LUNA PARK !\nAet eo ar maout gant ar 6veidi ! Degemeret oamp bet e Luna Park e Penwiler d'ar Gwener 7 a viz C'hwevrer. Plijus-tre e oa peogwir e oamp gant an holl 6veidi, un aergelc'h plijus-tre, o c'hoarzhin atav e oamp. Ar gelennerien o doa kemeret...


Un doare kelen eo yerba mate kavet e darnioù istrovanel Amerika ar Su, e Paraguay, Uruguay, hanternoz Arc'hantina, Bolivia ha kreisteiz Brazil. Un evaj atizus, mate e anv a vez fardet gantañ.\nUr vodenn pe ur wezenn vihan eo an yerba mate. Tizhout a c'hell 15 metr ha atav glas e vez he deil. He bleuñv a zo gwenn ha bihan gant peder petalenn. Bouloù-kelen ruz, 4-6 mm o zreuzkiz, a gendalc'h-hi.\nE Amerika ar Su e vez gounezet yerba mte dreist holl. Ar broioù pennañ ouzh he c'henderc'hel a zo Paraguay, Uruguay, Arc'hantina (proviñsoù Corrientes ha Misiones), Brazil (stadoù Rio Grande do Sul ha Paraná). Gant ar waranied e veze gounezet da gentañ, met perc'hennet e voe neuze gant ar jezuited a skignas hec'h arver e-touez an europeiz.\nPa vez eosted ar ar yerba mate e vez sec'het ar skourioù, a-us un tan wechoù'zo. Goude-se e vez torret an deil ha, wechou'zo, ar skourioù.\nKenaozadur[kemmañ | kemmañ ar vammenn]\nE yerba mate e vez kavet ksantin, un doare alkaloid heñvel tre ouzh Kafein, teofilin ha teobromin. Un efed atizus he-deus met hep diazezamantoù ar gafein.\nEnderc'hel a ra ivez yerba mate manyezyom, potasyom ha manganez\nAdtapet diwar « https://br.wikipedia.org/w/index.php?title=Yerba_mate&oldid=1470536 »\nKemmoù diwezhañ degaset d'ar bajenn-mañ d'an 4 Ebr 2013, da 18:21.


Pajenn:Le Gonidec - Bibl Santel pe Levr ar Skritur Sakr, eil levr.djvu/160 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/160\nar ré-zé eo ar c’hîk, hag hî eo ar gaoter ; ha mé hô tennô eûz hô c’hreiz.\n8. Râg ar c’hlézé hoc’h eûz aoun, hag ar c’hlézé a zigasinn war-n-hoc’h, émé ann Aotrou Doué.\n9. Hô kâs a rinn eûz hé c’hreiz, hô lakaad a rinn étré daouarn ann énébourien, hag é rinn va barnou war-n-hoc’h.\n10. Diodân ar c’hlézé é kouézot ; é harzou Israel é varninn ac’hanoc’h ; ha c’houi a wézo pénaoz eo mé ann Aotrou.\n11. Ar géar-zé na vézô két da gaoter évid-hoc’h, na viot két da gîg enn hé c’hreiz ; é harzou Israel é varninn ac’hanoc’h.\n12. Ha c’houi a wézo pénaoz eo mé ann Aotrou : ô véza n’hoc’h eûz két baléet em c’hélennou, ha n’hoc’h eûz két sévénet va barnédigézou ; hôgen ma hoc’h eûz heûliet barnédigézou ar brôadou a zô war hô trô.\n13. Ha pa ziouganenn, Festias, mâb Banaias, a varvaz ha mé a gouézaz war va dremm, hag a c’harmaz gan̄d eur vouéz gré, ô lavarout : Allaz, allaz, allaz, Aotrou Doué ; kâs a réz éta da-nétra dilerc’h Israel ?\n14. Ha gér ann Aotrou a zeûaz étrézég enn-oun, ô lavarout :\n15. Mâb dén, da vreûdeur, da vreûdeûr, da géren̄t, hag holl dî Israel, eo ar ré holl da béré tûd Jéruzalem hô deûz lavaret : It pell diouc’h ann Aotrou ; d’é-omp eo bét rôet ann douar é kers.\n16. Râk-sé ével-henn é-lavar ann Aotrou Doué : Pétrâ-bennâg ma em eûz hô c’haset ker pell é touez ar brôadou, hag em eûz hô skiñet é meur a vrô ; koulskoudé é san̄télinn ann niver bihan anézhô er brôiou é péré in̄t bét éat.\n17. Lavar éta : Ével-henn é lavar ann Aotrou Doué : Hô strolla a rinn eûz a greiz ar boblou ; hô krounna a rinn eûz ar brôiou é péré oc’h bét skiñet ; hag é rôinn d’é-hoc’h douar Israel.\n18. Hag hî a iélô dî, hag a dennô diout-hi ann holl wallou hag ann holl argarzidigézou.\n19. Eunn hévélep kaloun a rôinn d’ézhô, eur spéred névez a likiinn enn hô c’hreiz : tenna a rinn eûz hô c’hîg ar galoun véan, hag é rôinn d’ézhô eur galoun kîk ;\n20. Évit ma valéin̄t em c’hélennou, ma virin̄t va barnédigézou, ha ma hô sévénin̄t ; ma vézin̄t da bobl d’in, ha ma vézinn da Zoué d’ézhô .\n21. É kéñver ar ré a béré ar galoun a valé er gwallou hag enn argarzidigézou, é likiinn da gouéza hô hén̄t war hô fenn, émé ann Aotrou Doué.\n22. Hag ar gérubined a zavaz hô askellou, hag ar rôdou gan̄t-hô ; ha gloar Doué Israel a oa war-n-ézhô.\n23. Ha gloar ann Aotrou a biñaz eûz a greiz kéar hag en em arzaôaz war ar ménez a zô é sâv-héol kéar.\n24. Hag ar spéred a c’horréaz ac’hanoun, hag a gasas ac’hanoun é gwélédigez, gan̄t spéred Doué, er C’haldéa, étrézég ar bobl a oa é sklavérez ; hag ar wélédigez em bôa bét, a bellaaz diouc’h va spéred.\n25. Hag é liviriz d’ar ré a oa é sklavérez, kémen̄d eo dôa diskouézet ann Aotrou d’in.\nRébechou ann Aotrou a-éneb ar ré a grédé pénaoz gourdrouzou ar broféded na vijen̄t két sévénet kerken̄t.\n2. Mâb dén, é-kreiz eunn ti héguz é choumez ; daoulagad hô deûz évit gwélout, ha na wélon̄t két ; diskouarn hô deûz évit klévout, ha na glevon̄t két ; ô véza ma eo ennn tî héguz.\n3. Té éta, mâb dén, aoz d’id binviou évid ann dizougadur, ha dizoug anézhô dira-z-hô é-kreiz ann deiz ; en em zizougen a rî ivé da-unan eûz da léac’h da eul léac’h all dira-z-hô, évit gwélout ma lakain̄t évez ô véza ma eo eunn tî héguz.\n4. Lakaad a rî er-méaz dira-z-hô é-kreiz ann deiz da arrébeûri, ével arrébeûri a zizougadur ; ha té da-unan\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/160&oldid=162706 »\nKemmoù diwezhañ degaset d'ar bajenn-mañ d'an 26 Mae 2020, da 17:08.


Kroaziadeg ar Vugale - Wikipedia\nKroaziadeg ar Vugale\nLa croisade des enfants, engravadur gant Gustave Doré\nKroaziadeg ar Vugale eo an anv a roer d’un heuliad darvoudoù, gwir pe gaou, a oa c’hoarvezet en Europa e 1212 hag a vije bet un doare kroaziadeg d’an Douar Santel, gant bugale.\nMeur a dra a gonter diwar-benn ar groaziadeg-se ha breud zo war an darvoudoù-se e-touez an istorourien, met elfennoù boutin zo d’an istorioù diseurt a gonter : ur paotrig, e Bro-C'hall pe en Alamagn, en doa bet gweledigezhioù ha lavaret e oa bet dezhañ gant Jezuz mont d’an Douar Santel da zieubiñ al lec’hioù sakr ha distreiñ ar vuzulmiz ouzh ar gristeniezh ; miliadoù a vugale a oa bet bodet gantañ hag a oa bet o kerzhet trema Italia hag ar Mor Kreizdouar ; echu e voe gant ar groaziadeg pa voe gwerzhet ar vugale-se da sklaved e Tunizia.\nSoñjal a ra d’an darn vrasañ eus an istorourien bremañ ne oa ket bet ur Groaziadeg ar Vugale. Moarvat eo diazezet an istor-se war bandennadoù tud paour o kantreal en Alamagn hag e Bro-C’hall er Grennamzer, ha lod anezho o klask mont d’an Douar Santel tra ma oa lod all ha ne glaskent tamm ebet mont di. Diazezet eo an anv « Kroaziadeg ar Vugale » war an anvadur latin Peregrinatio Puerorum, ennañ ar ger « pueri », a c'hallfe talvezout kement ha « bugale Doue » pe « peorien ». Er bandennadoù « kroazidi »-se e vije bet tud paour neuze, kentoc’h eget bugale.\nEr Grennamzer e reer anv eus kroaziadegoù all ivez a oa bet graet gant tud eus ar bobl ha ne oant ket renet gant uhelidi, evel Kroaziadeg ar Vesaerien, e 1251 hag e 1320.\n(fr) Dickson, Gary. La genèse de la croisade des enfants (1212). In : Bibliothèque de l'École des chartes, 1995, niv. 153-1, pp. 53-102 (Persée. Kavet : 19 Mae 2021.\n(fr) Radets,Peter. La Croisade des enfants a-t-elle eu lieu ?. In : Delort, Robert (rener). Les croisades. Paris : Seuil, 1988 (ISBN 978-2-02-009996-7)\nAdtapet diwar « https://br.wikipedia.org/w/index.php?title=Kroaziadeg_ar_Vugale&oldid=1902910 »\nKemmoù diwezhañ degaset d'ar bajenn-mañ d'an 19 Mae 2021, da 08:55.


LST saoz prest da zilestrañ e-pad an Oberiadur-brezel Overlord (Dilestradeg Normandi), e miz Even 1944\nLanding Ship Tank (LST), pe tank landing ship, a zo un droienn evit ober anv eus ar bigi savet e-pad an Eil Brezel-bed (1939–1945) evit bezañ implijet e-kerzh an oberiadurioù dilestrañ da zougen tankoù, karbedoù, dafar ha nerzhioù kas. Ar re-se a oa savet evit gellout dilestrañ war an aodoù hep kaeoù na savadur all ebet. Dre-se e oa posubl dilestrañ war tost pep doare aodoù. E beg ar bigi LST e oa un nor ramzel gant ur pont dezougen a c'helle bezañ digoret evit diskargañ ar c'harbedoù. Ar bigi doare LST o devoa ur c'hein kompez evit ma vefe aes mont betek an aod en ur chom sonn. Implijet e oa bet ar bigi doare LST dre ar bed holl e-pad an Eil Brezel-bed, war Talbenn ar Meurvor Habask evel war Talbenn Europa.\nBigi LST o diskargañ dafar arme e-pad Emgann pleg-mor Leyte er Filipinez (1944)\nAr bigi LST kentañ a oa bet savet gant ar Saozon en ur adsevel bigi a oa dija deus outo. Goude-se e oa bet ur c'henlabour etre ar Rouantelezh-Unanet hag ar Stadoù-Unanet evit ober bigi dezougen-dilestrañ gwir. Ar bigi saoz a voe implijet e fin ar bloavezh 1942 e-pad Aloubadeg Kevredet Aljeria. E 1943, bigi LST a oa bet implijet e-pad Aloubadeg Sikilia hag Italia. E miz Even 1944 e voe adkavet ar bigi-se e flodad Dilestradeg Normandi.\nEn holl e oa bet savet ouzhpenn 1000 LST gant Stadoù-Unanet Amerika; Ar Rouantelezh-Unanet ha Kanada o devoa savet 80 all.\nAdtapet diwar « https://br.wikipedia.org/w/index.php?title=Landing_Ship_Tank&oldid=1937149 »\nKemmoù diwezhañ degaset d'ar bajenn-mañ d'an 21 Gen 2022, da 05:17.


René Vautier - Wikipedia\nRené Vautier e 2005.\nUr sevener ha film-barer breizhat e oa René Vautier, bet ganet d’ar 15 a viz Genver 1928 e Kameled (Penn-ar-Bed) ha marvet d'ar 4 a viz Genver 2015 e Kemper.\n1 Ur yaouankiz stourm\n2 Ur vuhez filmaozer engouestlet\nUr yaouankiz stourmAozañ\nE dad a oa micherour en ul labouradeg hag e vamm a oa skoalaerez. Adalek 1943 e krog gant ar stourm, da vare Rezistañs Frañs, pa ne oa nemet 15 vloaz. Diwar se en deus meur a vedalenn : Kroaz ar brezel, da 16 vloaz, hag eñ e karg eus strollad ar re yaouank e klann René Madec, hag enorioù ar Vroad gant ar jeneral Charles de Gaulle evit e oberoù politikel gant ar Rezistañs (1944).\nUr vuhez filmaozer engouestletAozañ\nGoude e studioù e lise Kemper e tap diplom an IDHEC (Ensavadur Studioù Uhel war ar Sinema), er rummad seveniñ, e 1948. E 1950, gant sevenidigezh ar film-berr Afrique 50, ar film eneptrevadennel kentañ e Frañs ha pennoberenn ar sinema engouestlet, eo enkablet 13 gwech ha kondaonet ur wech d’an toull-bac’h evit bezañ graet gaou ouzh dekred Pierre Laval (Ministr an trevadennoù e 1934). Kaset eo da doull-bac’h brezel Saint-Maixent, ha goude-se da Niederlahnstein, en takad gall a oa dindan dalc’h an Alamaned. E miz Mezheven 1952 eo dieubet.\nGant Afrique 50 e c’hounez ar vedalenn aour e festival Varsovia. En Afrika, e-lec’h ma oa aet da dreiñ meur a film, ez a da gaout rezistanted Aljeria. Eno e teu da vezañ rener Kreizenn Gleweled Aljer (eus 1961 da 1965), hag ivez sekretour meur ar Sinemaoù Pobl.\nUr wech distro da Vreizh, e 1970, e sav Unvez Produiñ Sinema Breizh (an UPCB) a-benn « filmañ er vro ». E 1972 e roet da Avoir 20 ans dans les Aurès Priz Meur Festival Sinema Cannes, met René Vautier a zo aet kuit da ginnig e film e Annabah, en Aljeria, peogwir e soñje dezhañ e oa o vont da vezañ serret e Cannes gant an archerien. Resev a raio e briz gant prezidant ar festival ur miz goude, e Kemper. E miz Genver 1973 e krog gant un harz-debriñ evit goulenn-groñs ma vefe «(…) lamet digant bodad kontrollañ ar sinema ar galloud da damall ur film hep reiñ abeg ebet ; ha ma vefe berzet ouzh ar bodad-se da lakaat lemel pe nac’h vizaoù evit digarezioù politikel ». Trec’h eo René Vautier war ar bodad. Claude Sautet, Alain Resnais ha Robert Enrico a ro harp dezhañ ha da ziwezh an harz-debriñ e vez kemmet al lezenn. E 1974 e vo enoret gant juri ar Film enepgouennelour evit e bennoberenn a-bezh. Ur c’hevredad produiñ dizalc’h a grou e 1984 : Images sans chaînes.\nA-holl-viskoazh en deus strivet da lakaat « e-kerz an dud ar skeudennoù hag ar son a veze berzet outo gant ar galloudoù e plas », evit diskouez « piv e oa an dud ha petra a vennent ». René Vautier zo unan eus ar filmaozerien rouez-kenañ o deus bet c’hoant da lakaat an traoù da cheñch dre filmañ, evel Jean-Luc Godard en doa kroaziet e 1968 da-geñver krouidigezh ar Strolladoù Medvedkine (strollad filmaozerien-vicherourien nemetañ istor ar sinema).\nE 1998 e resev Priz Meur Kevredad Keodedel an Aozerien Liesvedia evit e bennoberenn a-bezh. Stourmet en deus ouzh Jean-Marie Le Pen, hag evel an Abbé Pierre evelkent, en deus difennet Roger Garaudy a oa tamallet war an negasionism. Bet en deus Kolier an Erminig e Pondi e 2000. O chom edo e Kankaven. O prientiñ ur film diwar-benn ar c’hontrollerezh, frammet gant e wreg Soazig Chappedelaine, zo filmaozerez anezhi ivez, en deus graet war an diwezhadoù. E 2009 e resev ur Mikeldi a enor evit e oberenn a-bezh gant Zinebi, festival etrebroadel an teul-film hag ar film berr Bilbao. Kinniget eo evel « an den bet muiañ kontrollet e Frañs ». Mervel a ra en ospital Kemper e miz Genver 2015 d'an oad a 86 vloaz.\nStourm a-enep ar gapitalouriezh :\nUn homme est mort, ur film diwar-benn ar micherour Edouard Maze a oa bet lazhet gant ar polis e-kerzh manifestadegoù hag harzoù-labour 1951 e Brest - 1951\nAnneaux d'or, gant Claudia Cardinale en he roll kentañ, unan eus e filmoù-faltazi rouez, priziet gant an Arzh arc’hant e festival Berlin-Kornôg e 1958 - 1956\nClasse de lutte, gant Chris Marker - 1969\nTransmission d'expérience ouvrière, micherourezed difredet diouzh govelioù Henbont o kontañ da gumuniezhioù micherourien all penaos ez int bet touellet gant promesaoù ar gouarnamant hag ar batromed - 1973\nQuand tu disais Valéry, gant Nicole Le Garrec, taolennadur un harz-labour hir gant micherourien al labouradeg fardañ karavanennoù Caravelair e Trinieg, film gwellañ e festival Rotterdam - 1975\nA-enep an drevadennouriezh ha brezel Aljeria dreist-holl :\nUne nation, l'Algérie, unan eus an daou eilad zo bet distrujet, an eil zo bet kollet. War-lerc’h dispac’h ar 1añ a viz Du 1954 e tezrevell ar skeudennoù istor gwir aloubadeg Aljeria. Kaset e oa bet René Vautier d’al lez-varn abalamour d’ur frazenn eus ar film a rae gaou ouzh surentez diabarzh ar Stad : « Dizalc’h e vo Aljeria forzh peseurt mod » - 1954\nL'Algérie en flammes - 1958\nAvoir vingt ans dans les Aurès, gant Alexandre Arcady, Yves Branellec, Philippe Léotard. Gant TF1 e vez miret koc’henn orin ar film, met ne c’hall ket bezañ lakaet er c’henwerzh. Priz Meur festival Cannes - 1971\nA-enep ar saotradur :\nMarée noire, colère rouge, gwellañ teulfilm bedel 1978 e festival Rotterdam - 1978\nMission pacifique, teulfilm savet diwar testenioù tud o tielfennañ skeudennoù eus an tarzhadennoù atomek bet er Meurvor Habask hag eus peñse ar Rainbow Warrior - 1988\nHirochirac, ur gelaouadenn filmet da-geñver hanterkantvet deiz-ha-bloaz Hiroshima, d’ar mare ma adstagas Jacques Chirac da lakaat ober taolioù-esa nukleel er Meurvor Habask, hag ivez testenioù gouzañvidi an nukleel - 1995\nA-enep ar ouennelouriezh :\nAfrique 50, film kentañ sevenet gant René Vautier, pa oa 21 bloaz, ha film eneptrevadennel kentañ e Frañs, teulfilm gwellañ ar bed e festival Rotterdam - 1950\nLes trois cousins, film-faltazi dramaek diwar-benn aozioù buhez tri c’henderv aljerian o klask labour e Frañs. Priz ar gwellañ film evit Gwirioù Mab-den e Strasbourg e 1970 - 1970\nLes Ajoncs - 1971\nLe Remords - 1974\nVous avez dit : français ?, ur brederiadenn war ar geodedouriezh c’hall hag istor an enbroañ e Frañs - 1986\nAn apartheid e Suafrika :\nLe glas, berzet e Frañs da gentañ a-raok bezañ aotreet e 1965 dre ma oa aotreet e Breizh-Veur - 1964\nFrontline, sevenet asambles gant Oliver Tambo, diaraoger Nelson Mandela anezhañ, ha kenbroduet gant an African National Congress - 1976\nAn tu dehou pellañ e Frañs :\nÀ propos de… l'autre détail, ur film war ar boureverezh, sevenet diwar destenioù tud o doa gouzañvet ar brezel. Lod eus en testoù a oa bet boureviet gant Jean-Marie Le Pen. Gant an testenioù-se e vo sikouret ar gelaouenn Le Canard Enchaîné en e brosez a-enep Jean-Marie Le Pen evit gwallvrud - 1985\nChateaubriand, mémoire vivante - 1985\nStourm evit lazioù ar merc’hed :\nQuand les femmes ont pris la colère, kensevenet gant Soazig Chappedelaine - 1977\nStourm evit Breizh :\nMourir pour des images - 1971\nLa folle de Toujane, film-faltazi, kensevenet gant Nicole Le Garrec - 1974\nLe Poisson commande, Oscar ar gwellañ film war ar mor - 1976\n-- Vacances en Giscardie, ar film-se zo ennañ div gelaouadenn diwar-benn vakañsoù hañv « ar Gall keitat » : 1. Simplement vivre ha 2. Une place au soleil - 1980\nRené Vautier : Caméra citoyenne - Mémoires, Roazhon, embannet gant an Embannadurioù Apogée, 1998, ISBN 284398002X\nRené Vautier : Afrique 50 (displegadennoù war ar film), embannet gant Cahiers du Paris Expérimental.\nRené Vautier, Alain Weber : Un film que nous ne verrons plus jamais, Un homme est mort ; ha Jeune, dure et pure!, une histoire du cinéma d’avant-garde et expérimental en France, embannet gant : La Cinémathèque Française, 2001.\nIls ont filmé la guerre avec les Algériens, teuliad e-barzh : Cahiers du cinéma, Here 2001.\n"Un homme est mort", gant Davodeau ha Kris, embannet gant : Futuropolis, 2006, ISBN 2754800107\nRoll liammoù war-zu lec’hiennoù zo diwar-benn René Vautier hag un nebeud eus e filmoù\nAfrique 50 An taolioù-dispac’h e trevadennoù gall Afrika ar C’hornôg\n René Vautier "Tamm buhez sokial ebet hep kamera, pe neuze e vo fin ar sinema"\nKaozeadenn gant René Vautier\nPennad ar gazetenn spagnolek El Pais\nAdtapet diwar « https://br.wikipedia.org/w/index.php?title=René_Vautier&oldid=1658156 »\nDernière modification le 21 Eos 2015, à 19:04\nKemmoù diwezhañ degaset d'ar bajenn-mañ d'an 21 Eos 2015, da 19:04.


Pajenn:Perrot - Bue ar Zent.djvu/841 - Wikimammenn\nPajenn:Perrot - Bue ar Zent.djvu/841\nIndez evit prezek an Aviel, hag ar pab a roas d’ezan galloud eur c’hannad abostolik. Xavier en em lakas en hent, kentan m’hallas, hep kimiadi zoken diouz e vamm, daoust ma tremenas dre gichen he maner. Fellout a reas d’ezan kregi gant e vicher a visioner war al lestr hen c’hase d’ar broiou pell. Bemde e rê katekiz d’ar vartoloded, ha d’ar zul e prezege d’eze. Doue a skuilhas e vennoz war e labour, ha gant sikour e c’hras, e teuas a benn d’ober d’eze dilezel o c’hustumanchou fall ha da lakat eun urz eus ar c’haeran en o zouez.\nKaout a reas an Indez en eur stad truezus. Kalz kristenien eus an Europ a oa deut di evit dastum danve ; siouaz ! ne heuilhent mui o relijion, hag ar baganed a veve evel loened. Xavier ne fallgalonas ket : stagan a reas dioustu gant al labour ; en em lakat a reas da redek ar vro eus an eil tu d’egile, bepred war droad hag alïes diarc’hen. Den n’hall niveri an dud a vadezas  ; n’eo ket a gantchou, mes a vilierou e konter aneze ; hag en o zouez meur a roue.\nHa n’eus ket ezom da vezan souezet, rak ar misioner santel a brezege gant kement a dân hag a nerz, ren a rê eur vue ken santel ma teue buhan da c’honid ar c’halonou ; hag ouspen, Doue a roas d’ezan ar c’halloud d’ober miraklou. Eun devez e prezege d’eur boblad tud a rê skouarn-vouzar d’e gomzou. Goulenn a reas ha ne oa ket eur c’horf maro en eun tu bennak. Digaset a oe unan d’ezan, a oa beziet abaoue an de rôk. En em deurel a reas d’an daoulin hag en em lakat da bedi ; nebeut goude, an den maro a zave, leun a vue. Kerkent an holl a c’houlennas ar vadeziant.\nEus an Indez, Xavier a yeas d’ar Japon, hag eno e reas ive da galz a dud en em ober kristen. Karet en dije c’hoaz mont betek ar Chin ; kouezan a reas klanv en Sansian, ha d’an eil a viz kerdu 1552, e ene kaer a nije d’ar baradoz.\nPi X en deus hanvet sant Fransez Xavier patron Breuriez ar Fe. Den n’hallfe lavaret re a vad eus ar vreuriez-ze, hag an holl gristenien a dlefe lakat o hano enni. An holl n’int ket galvet da vont da brezek ar fe, mes an holl a c’hall rei an dorn d’ar misioner kalonek, en eur ziouered eun draïk bennak hag en eur bedi evitan.\nEvel a lavar person Arz, en eur zovetât eneou ar baganed, e sovetaomp hon re hon unan.\n↑ E-unan e vadezas war-dro pevar-c’hant mil den.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/841&oldid=141156 »


Pajenn:Perrot - Bue ar Zent.djvu/161 - Wikimammenn\nPajenn:Perrot - Bue ar Zent.djvu/161\nEun tach a zo miret en Rom, eun all en Trev ; eun all zo teuzet en kurunen impalaered an Hongri ; eun all ’zo kollet en mor Venis.\nAr zaë hep gwri, a rannas ar zoudarded etreze, war vene Kalvar, a gouezas etre daouarn santez Helena, a roas anezi da iliz Trev, elec’h m’hen mirer c’hoaz en de a hirie.\nAl lienen da zebelian a zo en Turin. Roue an Itali eo he ferc’hen.\nAn hevelep de, e rêr gouel sant Ruellin pe Rivelen, diskennet en Breiz gant sant Tual, e kerz ar VIet kantved, ha deut da vezan, war e lerc’h, abad hag eskob Landreger. Eun ti eus kêr Landreger a doug c’hoaz e hano.\nSant Pol a lavar d’imp ne fell d’ezan anaout netra nemet Jezuz-Krist, ha Jezuz-Krist stag ouz ar groaz.\nSant Fransez Asis, dre e zevosion da Jezuz-Krist en e Basion, a veritas dougen war e gorf pemp gouli Hon Zalver. An holl zent a c’hourc’hemenne an devosion da Basion Jezuz-Krist, evel louzou mat eneb an dentasionou, ha netra n’hell hon lakat da garet an Otrou, kement hag ar gwel eus ar pez an eus teurvezet gouzanv dre garante evidomp. Petra c’helle d’ober, ha n’en deus ket grêt ?\nBezomp eta devot bras da Basion Jezuz-Krist. Greomp hent ar groaz alïes, hag e keit ma heuilhfomp Mab Doue war hent ar C’halvar, hep mar ebet, e kresko en hon spered an heûz ouz ar pec’hed, penn-abeg da holl boaniou Mab an Den.\nO ma Zalver, c’houi hag ho peus gouzanvet abalamour d’in, desket d’in ive gouzanv abalamour d’ac’h. Evit ma zilvidigez eo e c’houzanvet, mes hoc’h Abostol an eus lavaret d’in e vanke eun dra bennak d’ho Pasion, evit bezan talvoudek, hag e oa ma hini.\nRoët d’in eta nerz awalc’h da bignal, gwech an amzer, ho kalvar, ha da unani ma fasion gant hoc’h hini, o c’houzanv ma foaniou hep en em glemm. Etouez pec’hejou an dud hag a zamm ac’hanoc’h, eman ma re. Er gwad-ze a redas diwar ar groaz d’an douar, beradaou a redas abalamour d’in. Poaniet on gant ar zonj-ze. Pardon eta, ma Jezuz, pardon !\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/161&oldid=140405 »


Journal de Renaud Camus, samedi 24 août 2019\ncréée le dimanche 25 août 2019, 0 h 47\nmodifiée le samedi 14 décembre 2019, 15 h 01Plieux, samedi 24 août 2019. Je ne sais pas bien quand a commencé cette angoisse, qui ne me quitte plus guère. ~~-~~-~~~~~ ~~~~~~~~~ ~~~~ ~~~ ? ~~ ~~~ ~~~~~~~ ~~~~~ ~~’~~~~~~~ ~~~ ~~~~~~~~ ~~~ ~~~~~~ ~~~’~~~ petite partie de ~~~~ ~~~~~~~, ~~~ ~~~~~ ~~~~ ~~~~~~~~~~~~~ ~~~~~~~~~~~ ~~~~~ ~~~ ~~~~~, ~~~~~ ~~~ ~~~~~~~~ ~~~ ~~~~~, ~~~ ~~~~~~~~~~ ~~~~ ~~~~~ ~~~~~~~ ~~~~~~~~~, ~~~~~ ~~’~~~~~~~~~~~~ ~~~ ~~~ ~~~~~~ ~~~~~~~ : mais pas de ~~~~~~ ~~~~~~~~~~~, ~~~~~ ~~~ ~~~~~. ~~~~~ ~~~~~~~~~~ ~~ ~~~~ ~~~~~~~~~ ~~~~ ~~~ ~~~~~ ~~~~~~~~~ ~~~~~~~~~ ~~~~ ~~~ ~~~~~~ ~~~~~~~~~~~, ~~~~~ ~~~~ ~~~~~ ~~~ ~~~ ~~~~~~~~~~~, ~~~ ~~~’~~~ ne peut s’empêcher ~~~ ~~~~~~~~~ ~~~ ~~~ ~~~~~, ~~~ ~~~~~~ ~~~ ~~~~~~, ~~~ ~~~~~~~~~ ~~~~~~~~~ ~~~’~~~~~~ ~~~~~ ~~~ ~~~~ ~~~~~~~~~ ~~ ~~~ ~~~~~~~~~ ~~~~ ~~~~~~~ — ~~~~~ ~~~~~~ ~~~~~ fidèles.\nC’est une angoisse sans ~~~~~~ ~~~~~~~~~~~~, ~~~~~~~ ~~~’~~~~~ ~~~~~~~ ~~’~~~ ~~~~ ~~~~~~~~, ~~~ ~~~~~ ~~~ ~~~~~~~~~~ : ~~~~ ~~~~~~~, ~~~~ ~~~~~~~~ ~~~~~~~~~~~ ~~~~~~~~, ~~’~~~~~~~~ ~~~~~~~~~~~~ ~~~~~~~~~~~, ~~~ ~~~~~~ ~~~~ ~~~~~~~~~ ~~~~ ~~~~ de toute part ~~~ ~~~~ ~~~ ~~~~~~~~~ ~~~~~~~~ ~~~~~ universelle, ~~~~~~~~~~, ~~~ ~~~ ~~~ ~~~~~~~~~~ ~~~ ~~~~~~~~~~~~~~. ~~~ ~~~~ ~~~~~~~~~~~ ~~~~ ~~~~~~ ~~~~~~~~~~~ ~~~ ~~~~~~~~~~~~ ~~~~~ ~~~~~~~~ ~~~~ ~~~~~~~, ~~~~~ si elle n’entame ~~~ ~~~~~, ~~~~~ ~~~ ~~~~~~~~~~, ~~~ ~~~~~~~~~~~ ~~’~~~~~~ ~~~~~~~. ~~’~~~~ ~~~~~~~ ~~~~~~ ~~~~~~~~~~~, ~~~~ ~~’~~~~~~~~~ : ~~~~-~~~ ~~~’~~~~~ ~~’~~~~ ~~~~ ~~~~~~~~ ~~~~ ~~~~~ ? ~~~~~~ ~~~ ~~~~~~ ~~~ ~~~~, c’est certain, l’un ~~~~ ~~~~~ ~~ ~~~~~~ ~~~ ~~~~~. ~~~ ~~’~~~ ~~~~ ~~’~~~~~~~~~~~ ~~~~ ~~~ ~~~~~ moi.\nJ’ai ~~~~~ ~~~~~~~~~~ ~~~ ~~~~~~~~~ ~~~~~~~~~~, ~~~ ~~~~~~ ~~~~~~~ ~~’~~~~~~ ~~~~~~~~~~ ~~~ ~~~~~~~~ ~~~~ je crains le ~~~~~. ~~~ ~~~ ~~’~~~~~~~~~~ ~~~~ ~~~~, ~~~~~~~~ ~~~’~~~ ~~~ ~~~ ~~~ ~~~~~~ ~~~~~~ ~~~ ~~~~~. ~~~~~ ~~~~ ~~~~~ ~~ ~~~~~ ~~~~~~~~~, ~~~~~ ~~~ ~~~~~~~~~ ~~~~ ~~’~~~~~~~~~~~ ~~~ douleurs particulières.\nvoir l’entrée du samedi 24 août 2019 et son image dans Le Jour ni l’Heure


Euskareg : kreñvaat ar politikerezhioù evit ar yezh er c'humunioù\nKlask a ra an EPCI Euskal Herria kas war raok implij ar yezhoù (euskareg hag okitaneg gaskon) er 158 kumun a ya d’ober an ensavadur publik. Met betek-henn ne oa ket memes mod evit ar c’humunioù, estreget e teir anezhe : Miarritze (Biarritz), Baiona (Bayonne) ha Hendaia (Hendaye) e oa treut ar peuriñ evit yann euskaregour.\nGant an teir c’humun-se ez eus bet lakaet e pleustr ur bolitikerezh evit ar yezh euskareg, pas evit an okitaneg gaskon siwazh ha pa m’emañ Biarritz ha Bayonne er gaskonegva. Rak ez eus ur gaskonva e Bro-Euskadi : e 15 kumun (Anglet, Bayonne, Biarritz, Bardos, Bidache, Boucau, Came, Guiche, La Bastide-Clairence, Lahonce, Mouguerre, Sames, Urcuit, Urt ha Villefranque) eus Ipparalde (Bro-Euskadi an norzh) hag un dornad eus Hegoalde (Bro-Euskadi ar su) gwechall ne oa ket euskareg yezh ar vro, an okitaneg gaskon ne lavaran ket.\nTeknisianed an euskareg a zo bet titlet en teir c’humun evit kas war-raok an euskareg neuze. Tri zeknisian a zo Biarritz, 1,5 e Bayonne hag unan e Hendaye. Ha bodadoù a breder, er c’huzulioù-kêr, war dazont ar yezh.\nE Ziburu (Ciboure) ez eus bet savet d’an 28 a viz genver ur « bodad trakêr evit an euskareg » ivez. Bodañ an ensavadurioù a labour evit ar yezh ha kreñvaat al liammoù etre an dilennidi hag ar c’hevredigezhioù sevenadurel ha yezhel eo pal ar bodad-se.\nKumunioù all a zo e soñj ober an hevelep tra, da lavaret eo sevel bodadoù evit ar yezh pe titlañ teknisianed evit kas war raok an euskareg. En o zouez : Ustaritz, Urrugne, Mauleon ha Saint-Jean de Luz. E Mauleon anv zo da lakaat divyezhek euskareg (eus Bro-Soule, seurt gwenedeg an euskareg !) – galleg an holl paperachoù skrivet gant ar gumun, zoken.\nCulture & Patrimoine 03/04/2021 04:14


Journal de Renaud Camus, samedi 24 juillet 2021\ncréée le samedi 24 juillet 2021, 15 h 18\nmodifiée le samedi 24 juillet 2021, 15 h 22Plieux, samedi 24 juillet 2021, deux heures et quart, l’après-midi. Une visite de famille (pas la mienne) m’éloignant de cet ordinateur je lis, au lieu d’écrire — ~~~~~ ~~~~ ~~~~ ~~~~~~ ~~~~~~~ ~~~~~ La Dépossession : ~~~~~, ~~~~~~~~~, ~~~~~~~ ~~~ montage, ingénierie sociale, ~~~~~~~~~~~~~, ~~~~~~~~~~~ ~~~ ~~~ ~~~~~, ~~~~~~~~~~~~~~, ~~~~. ~~’~~~~~~~~~~ ~~~ ~~~~~ ~~’~~~~~~~~ : ~~’~~~~~~ ~~~~~~~ ~~~~ ~~~ ~~~ ~~~~. ~~~ ~~’~~~~~~~ ~~~ ~~~ ~~~~~~~~~ ~~~ ~~~ ~~’~~~ ~~~~ plus écrit, dans ~~~ ~~~~, ~~~~ ~~~ ~~’~~~ ~~~. ~~~~~ ~~~~~~ ~~~~ ~~~~~ ~~ ~~~~~ : ~~~~~ ~~~~ ~~~~~ ~~~~~~~~~~ ~~~~ ~~~~ ~~~~~~~~~ ~~~~~~~~~~, ~~~~~~ ~~~~~~~~~~~~~~~~. ~~’~~~ ~~~~~ ~~~ ~~~~ assez évident qu’on ~~~ ~~~~~ ~~~~~~ ~~~~~~~ ~~~~~ ~~~~~~ ~~~~~~~~~ ~~~ : ~~~~~ ~~’~~~ ~~~~~~, ~~~~~~ ~~~~~~~~~~~~ ~~~~ ~~~ ~~~~~~ ~~~ ~~~ ~~~~~~~, ~~~~~ ~~~~ ~~~~~~ ~~~~~~~~ ~~~~~~~~~, ~~~~~~~, ~~’~~~~ arrêter de lire. ~~~~ ~~~~ ~~~~~~~~~ ~~~~~ ~~~~~~~ ~~’~~~ ~~~~~~ ~~~~~~~~~ ~~~~~~ ~~~ ~~’~~~~~~~~ ~~’~~~~~~~~~ ~~~~~~~ ~~~~ ~~~~~~. ~~~ ~~’~~~ ~~~~~~ ~~~~~~~ : ~~~~~ ~~~ ~~~~ ~~~~~ ~~~~ ~~~~~~ ~~’~~~~~~~~, plus l’horizon de ~~~~ ~~~~~~~~~~~ ~~~ ~~~~~~~ — ~~~ ~~~~~~~~~ ~~~ ~~~~~~~ ~~~~~ ~~~~~ ~~~ ~~~~ ~~~~~ ~~~~~~ ~~~~~~~, ~~~~~ ~~~~ ~~~ ~~~~~~~ ~~~~~~~~~ ~~~~ livres.\nJe ~~~~~~ ~~~~ ~~~~ ~~~~~~~~~~~~~~~ embarrassantes, aussi : ~~~~~~ ~~~ ~~~~~ ~~~~~~~~~ ~~ ~~~~~ ~~~~~~~~~ ~~~~ ~~~~~~~ ~~~ ~~~~~~~~~~~~ ~~~~~~~, ~~~~~ ~~~~~~ ~~~~~-~~~ ~~~ ~~~~~~ ~~~ ~~~~~~~~~~~~~~, ~~~ ~~~~~~~~~~~ ~~~~~~~~~~~ ~~~ ~~~~~~, ~~~ ~~~~~~~~~~~~~ ~~~ l’économie par la ~~~~~~~~. ~~~ ~~~ ~~~~~~~~~~~~~ ~~~ ~~~ ~~~~~~~~~~ ~~~~ ~~~~ ~~~~~~~~~ ~~~~~~~~~~~ ~~~~~~~~~~. ~~~ ~~~~~ ~~’~~~ ~~~~~~ ~~~ ~~~~~~~~~~~ ~~~~ ~~~~~~~ ~~~ ~~’~~ ~~~~~~ ~~~~~~~~~~ ~~~~~ ~~ ~~~~~ remplacisme global davocratique ~~~ ~~~~~~~~~, ~~~~ ~~’~~~ ~~~~~~~ ~~~~~ ~~~~ ~~~~~~~ ~~~ ~~~~~ ~~’~~~~~~, ~~~ ~~~’~~~~~~ ~~~~~~ ~~~~~~~ ~~~~~~~~~~ ~~~ ~~~ ~~~~~~ ~~~~~~~ ~~~ ~~~~~~~ ~~~ ~~ ~~~ ~~~~~~~~~~~ ~~~~~~ confluences correctrices qui ~~~~ ~~~~~~~~~ ~~~~~~~ ~~~ ~~~~~~~~~~~ ~~~~ ~~~~~ ; ~~~ ~~~~~ ~~’~~~ ~~~~~ ~~~~~~~~~ ~~~~ ~~~ ~~~~~~~~~~~~ ~~~~~~~ ~~~~~~~~~~~~~ ~~~~~~~~~~~~~ ~~’~~~~ ~~~~ ~~~~~ ~~~~~~~~~~ ~~~~ ~~~~~~~~~~~, spectaculaire-marchand, ~~~~~~~~~~~~~ ; que le ~~~~~~~~ ~~ ~~~~~~~ ~~~~~~ ~~~~~~ ~~~~ ~~~~~~ ~~~~ ~~~~~~~~ (~~~ ~~~~ ~~~~~~) ~~~’~~~~~~ ~~~~~~~ ~~~~ ~~~~~~ ~~~ ~~~~~~~~ ~~~ ~~~~ ~~~~~~ — ~~~ ~~~~~ ~~~~~~~ ~~~~~~ ~~~~~, ou cela, ou ~~~~ ~~~~~ : ~~~~~ ~~~ ~~~~~ ~~~~~~~ ~~~ ~~~~~~~~~~ ~~~~~~~~~~~~~~ ~~~ ~~~~~~ ~~ ~~~~~~~~, ~~~ ~~~~~~~~~~ ~~~~~~~~~ ~~ ~~~~~~~~~~~~~, ~~~ ~~~~~~~~~ ~~~~~~~~~~~ ~~ ~~~~~~~~~, ~~~ ~~~~~~~~~ ~~~~~~~ de l’horizon.\nCela dit ~~~ ~~~ ~~~~~ ~~~~ ~~~ ~~~~~ ~~ ~~~ ~~~~~~~~ ~~ ~~~~ ~~~~~~~~~~~~~~~. ~~~~~~ ~~~ ~~~~~~ ~~~~~~~~~ ~~~ ~~~~~ ~~~~ ~~~~~~~~~~~ ~~~ ~~~~~~~~~~~ ~~~~ ~~~~~~~~~ ~~ ~~~~~~~~~~ ~~~~~~ critique de la ~~~~~~~~ ~~~ ~~~~ ~~~~~~~~ ~~ ~~~ ~~’~~~~~~~~~~~~~~ ~~~~~~~, ~~~~ ~~’~~~~ ~~~~ ~~~~~ ~~~~ ~~~~ : ~~~~~ ~~~ ~~~~ ~~~~~~~~~~~~~~ ~~~~~~ ~~~ ~~~~~ ~~~~~~ ~~~~~~~~~~~ ~~~~~~ ~~~~~~~~~ ~~~~ milieux financiers à ~~~ ~~~ ~~~~~~~~~ ~~~~ ~~~~~~, ~~’~~~~-~~~ ~~~~ ~~~’~~~~-~~~~~~ ~~~~~~~~~~~ ~~~~~~ ~~~ ~~~~~~~~ ~~~~~~~~~~~, ~~~~ ~~~~~~~~~~~, ~~~~~~~~ ~~~ ~~~~~~~~~ ~~~~ ~~~~ ~~~~~~~~~~~~ ~~~~~~ ~~~~~~~ ~~~ ~~~~~~~~ ~~~~~~ ~~~~ les antisémites, cryptiques ~~~ ~~~~, ~~~ ~~~’~~~~-~~~~~~ ~~~~~~~~~~ ?\nvoir l’entrée du samedi 24 juillet 2021 et ses 6 images dans Le Jour ni l’Heure


Bermudo II - Wikipedia\nBermudo II, lesanvet el Gotoso "An Urlaoueg", bet ganet etre 948 ha 953 hag aet da Anaon e miz Gwengolo 999, a voe roue León adal 985 betek e varv.\nE 981 e oa bet anvet da roue gant ur bagad uhelidi eus Galiza ha Portugal emsavet enep Ramiro III, ha kurunennet e 982 en Santiago de Compostela. Diwar neuze e voe brezel etrezo, ha ren a reas Bermudo e Galiza ha Portugal. Pa varvas Ramiro e 985 e renas Bermudo II e León a-bezh.\na-raok 981 da Velasquita León, merc'h da Urraca hag Ordoño IV, roue León, ha dibriediñ a reas en 988; mont a reas Velasquita da leanez da Manati San Pelayo ma oa abadez ar rouanez intañvez Teresa Ansúrez.\nwar-dro fin miz Du 991 da Elvira García († 1017), merc'h d'ar c'hont García Fernández, pe García Iañ Kastilla, ha d'e bried Ava Riborgaza, ha pemp bugel o doe:\nCristina Bermúdez, dimezet da Ordoño Leon († 1020), mab da Ramiro III León ha Sancha ; paz intañvezas ez eas da leanez da manati Cornellana, savet ganti, ha moarvat eo eno e voe beziet; pevar bugel o doe:\nAlfonso V León, a renas war-lerc'h e dad;\nTheresa († 1039), dimezet da Almansor, vizir Cordoba, en 995 ;\n↑ (es) Ceballos-Escalera, Alfonso : Reyes de León: Ordoño III (951-956), Sancho I(956-966), Ordoño IV (958-959), Ramiro III (966-985), Vermudo II (982-999), La Olmeda Editorial, 2000 (ISBN 978-84-89915-11-4)\nAdtapet diwar « https://br.wikipedia.org/w/index.php?title=Bermudo_II&oldid=1962625 »


Pajenn:Le Clerc - Ma beaj Jeruzalem, 1902.djvu/236 - Wikimammenn\nPajenn:Le Clerc - Ma beaj Jeruzalem, 1902.djvu/236\nskeudenno koz koz war e bevar goste. ’Pez ’zo merket war unan euz an taulenno a ziskoe eman ar men-ze ’læc’h e kemeraz Jezuz an azen ’vit e valeaden enoruz.\nOber ’reomp eur zell d’ean, hag eur beden ’barz ar chapelik koant a zo bet savet ’uz d’ean gant Sant-Franseziz, ha neuze ec’h eomp war hon c’hiz evit adtapout Betani elæc’h m’eo chomet hon c’hariolen.\nWar an hent, e kavan eur bodad kaktus karget a freuz a rer anê figez Barbari ; melen int evel an aour, hag ouz o gwelet e teu an dour en ’n em geno. « Ma, ’meon, ar wech-man eo red d’in gouvet pesort blaz o deuz. » Ha me o tostât ma bizied d’unan anê, — gant evez vraz, avad, betek gout na vefent flemmet gant an drein a c’holo an delio. Klask a ran distagan eur freuzen euz ma gwellan : mes a-boan am euz græt warni goustadik eur oaskaden : « Ai ! ai ! » Eur bern dreinigo, ha na welen ket ’nê, gant a vunud e oant, a oa endro d’ar figezen : kement anê ’zo æt ’n em daou viz, ken n’on ket ’vit o *niveri ; ken moan int ha ken nebeud a grog a roont, ken n’eo ket bizied ma dorn all ’vit o zennan e-mæz. Debron a reont d’in, eun debron *sankuz : mes n’euz ket da laret, red e vo d’in pad gantan eun de pe daou : mont ’rei a-kwit e-unan. ’N eur heskinat ma meud ha ma eil biz, e peurachuan da zisken da Vetani, — hep bean tanvaet ar figezen.\nNe vin ket pell, avad, hep ankouât ma drouk-chans.\nDa gentan, ’n eur arruout er geriaden, ec’h an, ’vel ar re all, da zevel ma fri ’barz unan euz an tier paour a zo enni : netra ebarz nemet eur pautr gwisket dister a zo azeet war al leur, e ziouhar en kroaz : pedi a ra a\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/236&oldid=108134 »\nKemmoù diwezhañ degaset d'ar bajenn-mañ d'an 20 Gwe 2017, da 20:34.


Pajenn:Le Gonidec - Bibl Santel pe Levr ar Skritur Sakr, eil levr.djvu/78 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/78\nhô-éneb hô-unan, évit va héga, oc’h ôber sakrifisou da Vaal.\n18. Hôgen te, Aotrou, éc’h eûz diskouézet d’in hô ménosiou, hag em eûz hô anavézet. Neûzé éc’h eûz rôet d’in da anaout hô gwall-ioulou.\n19. Ha mé a oa ével eunn oan kûn̄, a gaseur d'al lazerez ; ha né anavézenn két hô ménosiou en énep, pa lavaren̄t : Lékéomp koat en hé vara, ha dispennomp anézhan̄ eûz a zour ar ré véô, ha na vézô mui a goun eûz hé hanô.\n20. Hôgen té, Aotrou ann arméou, péhini a varn gan̄t reizded, hag a furch enn digroazl hag er c’haloulou, diskouéz d’in em eûz danévellet va c’héfridi.\n21. Râk-sé ével-henn é lavar ann Aotrou da dûd Anatot, péré a glask da vuez, hag a lavar : Na ziougan két é hanô ann Aotrou, gan̄d aoun na varvchez dré hon daouarn.\n22. Râk-sé ével-henn é lavar Aotrou ann arméou : Chétu mé a emwélô anézhô ; ann dûd-iaouan̄k a varvô gan̄d ar c’hlézé, hô mipien hag hô merc’hed a varvô gan̄d ann naoun.\n23. Ha na choumô nétrâ enn hô goudé (T) ; râk droug a gasinn war dûd Anatot, er bloaz é péhini é emwélinn anézhô.\nAr Profed a glemm diwar-benn eûr-vâd ar ré fallagr.\n1. Gwirion oud, ô Aotrou, ma strivann ouz-id ; hôgen ra livirinn d’id ann traou reiz-man̄ : Pérag éz â da vâd hen̄t ar ré fallagr ; pérâg ar ré a dorr da lézen, hag a râ fallagriez, in̄t-hi euruz é pép trâ ?\n2. Hô flan̄tet éc’h eûz, hag hî hô deûz taolet grisien ; kreski a réon̄t, hag é tougon̄t frouez ; tôst oud eûz hô génou, ha pell eûz hô digroazel.\n3. Hôgen té, Aotrou, éc’h eûz va anavézet, éc’h eûz va gwélet, hag éc’h eûz arnodet va c’haloun étrézég enn-od ; stroll-hi ével eunn tropel a gaseur d’al lazérez ; ha san̄téla anézhô é deiz hô lazérez :\n4. Bété pégeit é wélô ann douar, hag é tizec’hô géot ann holl barkou enn abek da zrougiez ar ré a choum enn-han̄ ? Al loéned hag ann evned a zô éat-da-gét, ô véza ma hô deûz lavaret : Na wélô két hon divez.\n5. Ma éc’h eûz bét kémen̄d a boan ô von̄d enn eur rédek war-lerc’h ar ré a gerzé war droad, pénaoz é helli-dé tizout ar ré a zô war varc’h ? Mar d-oud dizaouzan enn eunn douar a béoc’h, pénaoz é ri-dé oud herder ar Jourdan ?\n6. Râk da vreûdeûr hô-unan, ha tî da dâd, hô deûz ivé stourmet ouz-id, hag hô deûz garmet war da lerc’h a boéz penn ; na gréd két d’ézhô, ha pa gomzchen̄t ouz-id gan̄d habaskded.\n7. Kuitéet em eûz va zî, dilézet em eûz va digwéz ; lézet em eûz ann hini a garenn ével va éné étré daouarn hé énébourien.\n8. Va digwéz a zô deûet em c’hen̄ver ével eul léon er c’hoat ; iûdet en deûz ouz-in ; râk-sé am eûz hé gaséet.\n9. Hag eunn evn briz eo va digwéz d’in ? Hag eunn evn livet dré holl eo ? Deûit, en em strollit, holl loéned ann douar, hastit d’hé loun̄ka.\n10. Eul lôd brâz a vésérien hô deûz dispennet va gwinien, mac’het hô deûz va lôd ; lékéat hô deûz al lôden a garenn kémen̄t, ével eunn distrô eûzuz.\n11. Hé gwastet hô deûz, hag hî hé deûz len̄vet étrézég enn-oun ; man̄tret-brâz eo an douar holl, ô véza n'eûz hini a vijé poellek a galoun.\n12. Ar wastérien a zeûi dré an holl hen̄chou eûz an distrô, râk klézé ann Aotrou a wastô holl eûz ann eil penn d’égilé eûz ann douar ; na vézô két a béoc’h da gîk é-béd.\n13. Gwiniz hô deûz hadet, hag hî a védô drein ; eunn digwéz hô deûz bét, ha n’hô dévézô gounid é-béd diout-han̄ ; c’houi a gollô hoc’h holl frouez, enn abek da vuanégez ha da frouden ann Aotrou.\n14. Ével-henn é lavar ann Aotrou a-énep d'am holl amézéien fall, péré\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/78&oldid=157144 »\nKemmoù diwezhañ degaset d'ar bajenn-mañ d'an 23 Meu 2020, da 21:18.


Accueil / À la Une / Burkini !\nNeal Baxter 7 octobre 2016\n« Daoust ha m’eo ar vrennidenn un ijinadenn diboell, difenn ar maouezed d’he gwiskañ a vefe ur voustrerezh ouzhpenn evite ».\nGermaine Greer, Ar vaouez spazhet (1970)\nEvit kompren mat an traoù, ha dreist-holl an darvoudoù kevredigezhel, e ranker lakaat anezhe e bep o c’henarroud. En hañv tremenet-mañ e oa ma tarzhas jeu ar burkini war aodoù ar Frañs abalamour d’ur c’heloù faos bet lañset gant ar mediaoù. Ha daoust ha m’o doa ranket dislâret anezhañ da c’houde, ur wezh skignet ar gaou-se e teuas gwall diaes d’he lakaat da herzel da redek ha d’en em silañ e empenn an dud, re brest an darn vrasañ anezhe d’he c’hrediñ… Hag evel-se he oa deuet a-benn d’en em staliañ mat ar gredenn ma vez plantet reuz er c’henvevañ keodedel c’hwek gant ar burkini, ha pelloc’h gant n’eus forzh peseurt dilhad islamek all, evel-just. Arabat ankounac’haat neuze penaos e krogas an afer-mañ evit kompren penaos eo aet war gresk da c’houde ha penaos e ranker komz eus islamgasouriezh en degouezh-mañ.\nGant ar gwalldaol bet kaset de benn e Niça da geñver gouel broadel Frañs en diadreñv, e tivizas ken buan all an eil ti-kêr goude egile berzañ ar burkini war an aod, gant danevelloù-stadañ ha telloù-kastiz da heul. Betek un tregont bennak en holl, an tu-dehoù (LR) pe an tu-dehoù pellañ (FN) e penn an darn vrasañ anezhe hag o sevel a-du gante koulz Marine Le Pen hag ar C’hentañ Ministr « sokialour ». Dav eo derc’hel soñj ivez eus ar fed ma oa bet disklêriet null an diferadoù-kêr-se peogwir n’a ket ar burkini – gwall heñvel eus ur sae-splujañ hepmuiken pa seller mat – a-enep d’al lezenn rak ne vez ket kuzhet an dremm gantañ ha chom a ra er-maez eus berz an arouezioù relijiel er skolioù.\nSkignet e oa bet ar faos keloù-se ouzhpenn da goulz an pikol displegadenn soudarded paeet gant ar Stad (da lâret eo gant an druajidi, katoliked pe get) evit diwall d’ar birc’hirined, Ministr an Diabarzh en o zouez, aet da Lorda e kenkaz he dije ar Werc’hez re a draoù d’ober war o zro evit klevet oute. Hag int-i en em vodet eno e koun ar beleg Jacques Hamel evit « pediñ evit ar Frañs », gant ar c’hure dibennet-se deuet da vezañ arouez nevez ar « bobl » unanet tro-dro d’ar gatoligiezh ha sevenadur ar Frañs a-enep d’an islamouriezh daonet. Ha war un dro en em gave ar Prezidant Hollande gant ar Pab Frañsez er Vatikan evit trugarekaat an Iliz Katolik e-unanig-penn da vezañ « sikouret unvez ar Frañs »… Bevet likelezh ar Republik Gall !\nRet eo lakaat an traoù sklaer abaoe ar penn-kentañ. Ne difennan gwisk ret ebet, na pa vez rediet gant ur relijion bennak, na pa vez rediet dre guzh gant reolennoù ur gevredigezh resis, dreist-holl pa denn seurt reolennoù d’ar maouezed hepken evel ma c’hoarvez peurliesañ: nag ar seulioù uhel hag ar c’horfkennoù « dibabet dre ret », na stennañ an treid, nag an tzniout, kevatal d’an hijab islamek er yuzevegezh, ret hervezañ d’ar gwragez euredet gronnañ o daouilin hag o daoulin en ur guzhat o blev gant ur meni tog pe c’hoazh gant ur berukenn. Hag arabat krediñ e vez kaset betek penn seurt reolennoù gant muzulmiz radikal nemetken, daoust ha ne vez ket kaoz er mediaoù eus tropadoù all evel sektennoù yuzev dreistreizhkredennour ’zo gwisket ar frumka gante pe c’hoazh dilhadoù-kouronkañ heñvel-poch ouzh ar burkini, da skwer.\nAnat eo, n’eo ket ar burkini n’eus forzh peseurt doare pezh-dilhad, seul wezh ma talvez da lakaat war wel kredennoù relijiel ar merc’hed a wisk anezhañ, dres evel kippa ar yuzevion pe c’hoazh gouel al leanezed katolik… Ha koulskoude, betek-hen n’eus ket bet klevet komz eus an archerion c’hall o rediañ maouezed da diwiskañ seurt dilhad dirak an holl el lec’hioù foran, zokennoc’h pa vezont o tiskuizhañ war an draezhenn. Abalamour da se an hini eo ma ranker komz eus islamgasouriezh en degouezh-mañ dre ma vez skoet ar merc’hed muzulman nemetken gant begoù o zog ouzh o gortoz war ar riblenn. Hag ur vezh ouennelour gwelet pevar paotr Mai-Robin armoù gante en o chakodoù o vezhekaat ur vaouez dre rediañ anezhi d’en em damdiwiskañ a wel d’an holl, dres evel polis relijiel Arabia Saoudat, kea… Harellerezh hag heskinerezh an hini eo en abeg d’ar c’hredennoù hinoniel ha d’ar rev.\nTud ’zo o deus keñveriet rediañ ar maouezed d’en em dizober eus ar burka gant ar fed ma veze devet ar paranja en Ouzbekistan soviedel er bloavezhioù 1920 evel arouez dieubidigezh ar maouezed. Un diforc’h bras ez eus, avat, etre en em diwiskañ a-youl vat ha bezañ rediet d’hen ober gant unan bennak all. Unan eus luganoù brudetañ ar wregelouriezh er bloavezhioù ’60 e oa deuet da vezañ ar frazenn « Devit ho prennidennoù! », met d’ar c’houlz-se ne dremenfe ket e penn stourmerez ebet mont da lemel brennidennoù ar maouezed all digante evit o dieubiñ dre heg. Goût mat a ouient ne c’hell sevel an dieubidigezh wirion nemet pa tiwan an emskiant a gas d’un dibab hiniennel don. Ha daoust ha ma c’heller souten e vez moustret ar maouezed gant an hijab, den ebet n’en deus ar gwir da rediañ ur vaouez na d’e wiskañ na da chom hep e wiskañ nag, evel-just, d’e lemel a wel d’an holl.\nUn droukdiforc’h an hini eo pa vez skarzhet plac’hed diouzh skolioù publik ar vro abalamour ma wiskont ur mouchouer war o fenn (ha n’eo ket ur ouel o kuzhat o dremm) pe c’hoazh ur vrozh sañset da vezañ re hir! Ar merc’hed na fell dezhe o diwiskañ pe na c’hell ket diwar gwask o familh n’o deus nemet daou hent dirake : pe chom hep mont d’ar skol pe mont d’ur skol relijiel, pa vez kavet unan. Un diskoulm lik eus ar wellañ ’ta : merc’hed didesk pe desevet en un aergelc’h relijieloc’h c’hoazh. Kondaonet eo bet kemend-all gant ar gevredigezh Human Rights Watch ha pa gendalc’h an traoù evel-se er Frañs a-benn nebeud n’hallo ket ar maouezed muzulman kuitaat o zi. Pebezh dieubidigezh evit ar merc’hed !\nDiouzh an tu all, emañ ar pennadurezhioù gall o c’hoari gant an tan ha n’eo ket ur souezh neuze pa vez devet o bizied gante, N’eo ket gwall diaes kompren perak eo bet dibabet ar Frañs gant ar Stad Islamek (Daech) evel unan eus o falioù pennañ evit kas da benn o zaolioù en Europa. An doare gwelloc’h eo c’hwezhañ war an tan dre gwalldiforc’hañ ha lakaat da dorfedourion un darn eus ar boblañs, ha int arlezekaet ha taolet ar bec’h warne peurliesañ dija, evit dont a-benn da radikalekaet a re a gav dezhe n’int ket lodenn eus ar gevredigezh « reizh ». Marteze a-walc’h eo hennezh a pezh a glaskont, da lâret eo krouiñ bouc’h ar bazhadoù, dres evel ma reas an Nazied en Alamagn gwezhall gant ar yuzevion/ezed evit lakaat an dud da sellet d’an tu all a-benn gallout dic’hizañ ar sponterezh-stad kaset da benn gante-i bemdez dre ar bed evit kenderc’hel gant an impalaerouriezh nevez-trevadennel a fell dezhi lakaat o skilfoù war danvezioù naturel ar broioù mac’homet gante war digarez ur vrezel santel a-enep d’ar jihaderezh.\nKrouiñ ur frailh sokial o lakaat penn-ouzh-penn lodennoù disheñvel e-touez renkad al labourerion/ezed hervez liv o c’hroc’hen pe o c’hredennoù relijiel a dalvez ivez evit chom hep kaozeal ken eus kudennoù grevus all a sko war-eeun warne holl, koulz war an eil re hag ar re all. Divide et impera ! N’eo ket gwall souezhus ’ta gwelet penaos e eo bet lazhet tamm-ha-tamm ar manifestadegoù bras meurbet a-enep da bolitikerezh ar gouarnamant keit ha m’eo bet pouezet war an ezhomm mallus da unvaniñ ar Frañs « hengounel » tro-dro d’an triliv, da lâret eo gwenn ha katolik, a-enep da c’hourdrouz ar gouezerezh islamek.\nEvit doare, un neb ne c’hell bezañ « dieub » nemet pa reer hervez patromoù « gall » resis. A-hend-all e vez nac’het an hevelep gwirioù ouzh an holl re all, bet ganet war douar santel Janed Ark pe get. Anv ebet ivez er vammvro unvan-se eus ar genvreudeuriezh etre ar pobloù dindan beli ar Frañs, gante yezhoù, kredennoù ha livioù liesseurt, legad trevadennel an amzer dremenet hag an amzer a-vremañ.\nHa krediñ a reont c’hoazh komz eus liberté, égalité ha fraternité ! Pebezh pilpouzerezh !\nPartager la publication "Burkini !"\nbrezhoneg burkini frans gwiskamant islam manuel valls marine le pen merc'hed vatikan\t2016-10-07\n> Neal Baxter\nNeal est originaire d'Angleterre, mais vit en Galice. Il est polyglotte et est membre du BNG.


Abadenn selaou Bagad Bro Landerne\nDiouzh ar Sul 21 a viz Genver e oa bet aozet abadenn selaou skolidi ha sonerien skol vuzik Bagad Bro Landerne. Ar sonerien ha sonerezed ar Skolaj, ar Bagadig hag ar Bagad a oa bet klevet war al leurenn !\nOuzhpenn 80 den a oa deuet da seniñ goude-kreisteiz. Gant Galetezenn ar Rouaned hag ar Rouanezed e oa bet klozet an endervezh.\nLenn ar peurrest ar Abadenn selaou Bagad Bro Landerne\nEvel abaoe ouzhpenn 20 vloaz bremañ e vo kenaozet gant Bagad Bro Landerne e-pad Kann al Loar - Festival Bro-Leon ur genstrivadeg sonerien.\nD’ar mare lidañ e 30vet deiz-ha-bloaz e fell d’ar gouel kenderc’hel da reiñ ton da sevenadur Breizh.\nReiñ a reomp an dro d’ar sonerien dont da ziskouez deomp o barregezh dirak an holl.\nDre ar youl-se a vod ac’hanomp e reomp tro d’ar sonerien dont da zallañ an eil ouzh egile en un aergelc’h festus ha laouenik\nUn digarez evit ar berzhidi da vezañ barnet e gellout gwellaat ha da vezañ loreet evit ar re wellañ.\nDiouzh ar Sadorn 15 a viz Gouere e kalon ar gouel war Liorzhoù ar Palud e vo aozet ar c’henstrivadegoù-mañ.\nKenstrivadeg sonerien daou-ha-daou (binioù mod Bro-Breizh pe binioù bihan), taboulinerien o-unan ha sonerien binioù mod Skos o-unan.\nKavout a rafet ar reolennoù hag ar follennoù enskrivañ enlinenn war ar bajenn-mañ :\nLenn ar peurrest ar Kenstrivadeg sonerien\nPenaos oa bet an traoù e Sant-Brieg\nLodenn gentañ Kenstrivadeg Vroadel ar bagadoù a oa bet aozet an 2 a viz Ebrel e Sant-Brieg gant Sonerion.\nGant Bagad Bro Landerne e oa bet kinniget war al leurenn un heuliad tonioù Bro-Vigoudenn anvet "Ar Mousig Bihan Er Bed Burzhudus ". Gant Kevin Lesage penn-soner ar strollad e oa bet sevenet ar sonadeg.\nEvit ar wech kentañ en doa bet tro Gwen da zont gant ar bagad war al leurenn e-touez an taboulinoù. Nevezentioù all a oa bet c’hoazh p’eo bremañ Loïc penn-tabouliner ar strollad.\nEizhvet eo erruet Bagad Bro Landerne ha neuze e vo klevet c’hoazh en eil rummad ‘benn bloaz.\nBrav eo bet al labour kinniget gant holl rannoù ar strollad met gant an dalabarderien eo aet ar maout memestra. Unan eus barnerien ar c’honkour en deus renket anezho en eil plas. Al labour bet boulc’het ha kendalc’het er bloaz-mañ gant Sylvain Miossec ha Steven Bodénès en deus paeet. Fiziañs c’heller kaout en dazont.\nE-pad an hañv e vo siouloc’h avat an traoù evit ar Bagad, ne vezo ket gwelet en Oriant, un toullad sonerien o vezañ tapet gant soñjoù plijus all. Goude euredoù warlene eo babigoù a erruo bloaz-mañ !\nLenn ar peurrest ar Penaos oa bet an traoù e Sant-Brieg\nDa geñver lodenn gentañ kenstrivadeg Broadel ar Bagadoù Eil Rummad e vo kinniget gant Bagad Bro Landerne un heuliad anvet «Ar Mousig Bihan Er Bed Burzhudus», soubet e vezoc’h en ur bed glann ha laouen.\nMil-vrudet eo an ton « Ar Mousig Bihan » er vro Vigoudenn hag an hini bet kanet gant Mari An Drev eus Penn-Marc’h a ro tudenn faltazius ar mousig.\nEvit kregiñ ganti e vo sonnet un ton gavotenn a Vro-Vigoudenn kempennet hag a son evel penn-kentañ un hanez (un istor harozel ha marzhus a gemmeskfe istor ha mojenn). Goude e vo galvet ar sonerien d’an dañs gant ur galv, da gentañ gant ur c’hempennadur nevez ha goude en un doare tostoc’h d’ar pezh ‘vez klevet en deiz ha hiriv c’hoazh. Ha setu erru poent mont da zañsal dañs ar Vro-Vigoudenn. An ton a-boz Ar Mousig Bihan a vezo roet da glevet goude-se hag emichañs e roio deoc’h da soñj e luskellerezioù ho pugaleaj.\nEvit klozañ an heuliad hag hanez ar mousig e vo adloc’het gant an dañs ha roet da glevet en-dro an tem en doa lañset an heuliad.\nDeuit er bed burzhudus gant Bagad Bro Landerne !\nLenn ar peurrest ar Sant-Brieg 2017\nAbadennoù-selaou evit stagañ gant ar bloaz\nDisul 15 a viz Genver e oa bet aozet abadennoù-selaou Skol Vuzik Bagad Bro Landerne. 70 talabarder, biniaouer, ha tabouliner o vezañ stummet a oa bet tro da glevet. Gellet o deus an deskarded kinnig disoc'h al labour boulc’het e miz Gwengolo.\nEvit klozañ an devezh brav-se eo bet bodet an holl tro-dro d’ur banne ha da wastilli ar Rouaned . Tro da bep hini da hetiñ ur bloavezh mat d’egile.\nTrugarekaat a reomp a-greiz kalon an holl stummerien evit an amzer a dremenont hag evit o labour hag e hetomp deoc’h ivez ur bloavezh mat e 2017.\nLenn ar peurrest ar Abadennoù-selaou evit stagañ gant ar bloaz\nUn dibenn-bloaz dreist\nOrdin e vez trimiziad diwezhañ ar bloaz sioul a-walc’h evit ar bagad. Labouret e vez an diazezoù evit prientiñ ar bloaz a tont.\nDisheñvel krenn e vo bet er bloaz-mañ rak un toullad degouezhioù a oa war deiziataer ar Bagad.\nAn dalabarderien, hag en o zouez ar re yaouankañ o doa bet disoc’hoù dreist e pad Gouel ar Vombard.. Tro e oa d’ar viniaouerien mont war ar renk evit Biniaouioù, devezh ar binioù aozet e Kemper.\nGilles er rummad «dindan 13 bloaz» a zo erruet 3de e muzik Bor-Skos ha 4re e muzik Breizh. Nathan er rummad «dindan 15 bloaz» a zo erruet 4re e muzik Skos hag en deus tapet an eil plas e muzik Breizh ! Un dae e oa ivez sevel ur pevarad. Gilles ha Nathan c’hoazh a oa gant Elisabeth ha Franck. Brav eo deuet ganto met uhel e oa al live.\nEvit kregiñ ar vakañsoù eo 12 soner o deus divizet mont da vakañsiñ e Amzer nevez e Plañvour evit Staj Nedeleg Sonerion !\nE miz Genver bremañ, d’ar 15 evit bezañ resis e vo aozet evel bep bloaz bremañ an abadenn-selaou. Er sal Steredenn e Plouedern e vo.\nGouelioù laouen deoc’h ha ken ar bloaz o tont !\nLenn ar peurrest ar Un dibenn-bloaz dreist\nBiniaouioù e Kemper\nEr bloaz-mañ e vo lidet Nedeleg gant biniaouerien ar Bagad da geñver Biniaouioù ar 17 a viz Kerzu.\nDaou soner a vo war ar renk war o anv : Nathan ha Gilles.\nUr pevarad a vo ivez gant izili ar bagad, ar bagad hag ar skol vuzik gant Nathan, Gilles, Franck hag Elisabeth.\nKenderc'hel brav a ra an traoù gant ur bern sonerien war ar renk evit Bagad Bro Landerne.\nDeuit niverus da reiñ kalon dezho !\nLenn ar peurrest ar Biniaouioù e Kemper\nBagad Bro Landerne e Gouel ar Vombard\nEvit an trede bloavezh diouzh renk e kemero perzh talabarderien ar strollad e Gouel ar Vombard diouzh ar 27 a viz Du en Nautile er Forest-Fouenant.\nAr bloavezhioù tremenet ne oa deuet nemet sonerien ar Bagadig. Cheñchamant ‘zo er bloaz-mañ rak pemp strollad eo a vezo klevet war al leurenn !\nGant an deraouidi (Julien, Charlotte, Antoine ha Titouan) e vo kroget an traoù. Ar c’helenner Steven Bodenes a sono ganto un ton bale a Vro-Wened hag ul laridenn.\nStrollad an eil ha trede bloavezh gant Elouan, Timéo, Maiwen ha Kaelig ginnigo un ton bale eus Su Kerne hag ur c’has a-barzh. Renet e vezint gant Steven ivez.\nEr memes rummad e vo klevet strollad an dud deuet gant Marion, Gwenn, Emmanuelle ha Fabienne. Gant Jean-Pierre e vo meret ar strollad. An ton bale An Hollaika hag un heuliad tonioù An Dro a vo sonet.\nTro ‘vo ivez da glevet ar bagadig gant ur strollad a sono un heuliad kas a-barzh.\nEr rummad B (3de ha 4re rummad) e vo adkavet Steven gant ar sonerien o kregiñ gant ar bagad : Bleuenn, Charlotte, Yann ha Jérémy, a sono un heuliad tonioù a Vro-Bourlet.\nEmañ an dalabarderien war ar stern er bloaz-mañ !\nLenn ar peurrest ar Bagad Bro Landerne e Gouel ar Vombard\nGraet eo bet an distro-skol !!!\nUn nebeut skolidi yaouank o teskiñ seniñ binioù-bras\nSkol sonerez ar bagad a dregern en-dro gant son ar binioù-bras, ar vombard hag an taboulinoù-skiltr. 70 skoliad, etre 7 ha 60 ‘zo distroet da Skol Vuzik ar Bagad e Keranden evit deskiñ, mont war-raok ha kaout plijadur en ur lakaat sevenadur Breizh da vevañ.\nHa pebezh souezhadenn er bloaz-mañ p’eo bet leuniet kentelioù ar sonerien poch-binioù hag an daboulinerien gant bugale. Marteze emañ Penn-soner a zeu ar bagad e-touez ar re-se, piv oar !\nRaktresoù e-leizh a zo war ar stern dija gant ar stummerien hag an emgav gentañ a vo d’ar 27 a viz Du er Forest-Fouenant evit Gouel ar Vombard. Strolladoù talabarderien a gemero perzh en degouezh-se.\nLenn ar peurrest ar Graet eo bet an distro-skol !!!


Martial Pézennec - Wikipedia\nMartial Pezenneg, ganet e Groñvel e 1933 ha marvet e Roazhon d'ar 5 a viz Gwengolo 2010, a oa ur soner hag a zo bet oberiant e bed ar sonerezh hag an dañserezh breizhek.\n2 Ar soner\n3 Ekonomiezh ha politikerezh\n4 Bodadeg ar Sonerien\nSavet eo e Groñvel. Aet e oa e-barzh kelc'h keltiek Groñvel e 1946 ha da soner e Kevrenn Rostrenenn e 1948. Kengrouer Kelc'h Keltiek Abati Langoned (Korollerien an Ele) e oa gant Sam Le Poupon ha Fañch Auffret e 1952. Kontet en deus e vugaleaj en ul levr anvet De mémoire vive e 2009\nAr soner[kemmañ | kemmañ ar vammenn]\nAdalek 1953 ez a da soner e Kelc'h Keltiek Roazhon hag e Kevrenn Roazhon. Gant Jean-Yves Roche e krou ar bagad evit ar vugale "Yaouankiz Breizh" a zeuio da vezañ Bagad Kadoudal. Mont a ra e bodad renerezh Bodadeg ar Sonerion e 1962. Titl gwellañ soner daou-ha-daou e Breizh e 1963 a dap gant e vignon Sam Le Poupon ha gantañ ec’h embann meur a bladenn sonerezh : "Dañs Fisel", "Au pays des Mille Boutons", "Noce bretonne à Plouray".\nEkonomiezh ha politikerezh[kemmañ | kemmañ ar vammenn]\nDistroet d’ar vro e 1967 e sav un ti-moulañ (Ti-moulañ Kreiz-Breizh) e Rostrenenn. Engouestlet eo neuze e buhez sevenadurel, armerzhel ha kevredigezhel ar vro. Krouer ha kadoriad Foar-diskouez Kreiz-Kornôg Breizh eo neuze hag e ro lañs da gevredigezh kevelouriezh Rostrenenn gant Kantirk (Iwerzhon). Dilennet eo e kuzul kêr Rostrenenn ha deuet oe da vezañ eilmaer e 1983.\nEn e di-moulañ e veze moulet ''La Nation Bretonne'', kelaouenn Glenmor, Xavier Grall hag Alain Guel.\nBodadeg ar Sonerien[kemmañ | kemmañ ar vammenn]\nE 1962 e voe dilennet e Komite Ren BAS (Bodadeg ar Sonerion). E 1982, e voe dilennet e plas Polig Monjarret e penn BAS. E-pad 9 bloaz e vez addilennet. Asantiñ a reas e 1986 derc’hel post kadoriad kreizienn sevenadurel Amzer Nevez e Plañvour e-lec’h ma chom e-pad 13 vloaz. He c'hadoriad a-enor eo bet da c'houde. Diouzh un tu all e chom ezel eus meur a gevredigezh (SUAV, "Glenmor : an distro", h. a.).\nRoet eo bet dezhañ kolier "Urzh an Erminig" e 2007 e Sant-Brieg.\nAdtapet diwar « https://br.wikipedia.org/w/index.php?title=Martial_Pézennec&oldid=1586314 »\nKemmoù diwezhañ degaset d'ar bajenn-mañ d'an 7 Eost 2014, da 10:15.


Pajenn:Troude ha Milin - Ar marvailler brezounek.djvu/342 - Wikimammenn\nPajenn:Troude ha Milin - Ar marvailler brezounek.djvu/342\nPetra eo d’id, eme ar roue, laza va zud evel a rez ? — Laza ho tud, eme Gristof, me n’em euz great drouk e-bed d’ezho. Setu emint aze morfilet, ha mar karchent beza choumet sioul hag e peoc’h, ne vije c’hoarvezet drouk e-bed gant-ho. Klevit mad, roue, ne ket ar boan da zen, na d’e-hoc’h, na da re all klask ober trouz ama ; me eo ar mestr ha ne bleginn da zen e-bed. Evelato, mar kirit, me zo o vont da gerc’hat ho merc’h d’e-hoc’h, evit ma’z eot gant-hi da ober eunn dro dre al liorsou hag ar c’hoajou a zo dre aze, da c’hortoz dibri ho lein, rak pidi a rann ac’hanoc’h da leina em zi. — Peadra hoc’h euz da rei d’e-omp, eme ar roue ? — Peadra a-walc’h a zo, hag emichans e vezo c’hoaz war ho lerc’h, a drugarez Doue. — Mad eo neuze, eme ar roue, leina a rinn ama, me ha va zud.\nNeuze Kristof a ia d’he gear hag a ra eul lein euz ar seurt ne vez ket aliez, zo-ken e tiez ar rouanez. Nemet aour hag arc’hant ne welet ken war ann daol, ha da zervicha e teuaz eur maread a blac’hed iaouank, gwisket e gwenn-kann holl. Gradlon, great he dro dre ar c’hoajou, a zeu d’ar maner, mont a ra oc’h taol, hen hag he dud ; mantret int holl o welet kemend all a draou kaer. Gradlon a c’houlenn ouz he verc’h penaoz e c’hell Kristof kaout kemend all a binvidigesiou. — Ne c’houfenn ket lavaret d’e-hoc’h, va zad, eme-z-hi, rak ne ouzounn ket va-unan ; me gred, Kristof en deuz pep tra dioc’h he c’houlenn. Sada\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/342&oldid=144319 »


Buhez ar Zent. pages 828, 829. Encyclopédie Marikavel.\npages 828, 829\nSANT HOUARDON (1)\nHouardon a oe eskob en Leon. Bevan. a reas en amzer sant Gouenou, sant Tenenan ha sant Herve, ar manac'h dall. Ginidik oa eus a Vreiz-Veur, evel an darn vrasan eus an ebestel kalonek a lakas sklerijen ar fe da zevel 'us da Vreiz-Izel. Herve ar pez a lavar d'imp ar skridou koz, e renas eskopti Leon war-lerc'h sant Tenenan. Da gredi eo e tremenas eur pennad bennak eus e vue war-dro Landerne, p'eo gwir kristeniena ar gêr-ze a gerneras anezan da batron. Sant Tenenan, eskob Leon en e rôk, a gare dont, beb an amzer, da vanati Beuzit, savet gant sant Gwennegan, eil eskob Kemper, war douarou ar Baluded, tudjentil hag a oa o chom en kichen Landerne, war hent ar Forest. Eno e rê e ziskuiz. Houardon a reas eveltan.\nEr mare-ze e oa Konomor o paouez lakat d'ar maro e bried Trifina hag e vab Tremeur. War c'houlenn Gwerok, roue Bro-Wened ha tad Trifina, holl bennou-bras Breiz a 'n em zastumas war ar Mene-Bre, evit barn ar roue kri ha fallakr. Sant Houardon a deuas kelou d'ezan ive da vont di, hag a gasas gantan sant Herve, brudet bras abalamour d'e furnez ha d'e zantelez.\nEno Konomor a oe distaget diouz an lliz.\nEur wech tôlet an eskummunugen warnezan, sant Houardon ha sant Herve a zistroas da Gastel-Pôl. En eur zont d'ar gêr, ne oa hano gant ar manac'h dall nemet eus an treo kaer a zizoloë d'ezan an Otrou Doue. Sant Houardon a selaoue anezan gant plijadur hag a c'hoantaas gwelet e-unan an treo dudius-ze. En em gavet en Kastel-Pôl, an daou zant a dremenas tri devez o yun hag o pedi; d'an trede devez, war-dro kreiste, en êl a lavaras d'eze sevel o daoulagad warzu an nenv, hag e weljont êle, arc'hele, sent ha sentezed ar baradoz, holl o veuli Doue. Ar gwel-ze ne badas nemet eun hunvre; an daou zant en em lakas raktal da ganan ar psalm Cantemus Domino. An de war-lerc'h, sant Herve a zistroas d'e vanati, ha sant Houardon a dalc'has da ren e eskopti evit ar gwellan.\nSant Gouenou en devoa savet eur manati tost da Vrest; pa oa echu an iliz, sant Houardon a oe pedet da zont d'he binnigan. Eun nebeut blaveziou goude, an eskob santel a gouezas klanv, hag o kredi e oa arru ar maro gantan, e c'halvas sant Gouenou da zont d'e gaout; goude bezan bet digantan e holl zakramanchou, e hanvas anezan da bignal war e lerc'h war gador eskob Leon.\nHep mar ebet, an lliz ne deus gwir da lakat he bugale en pinijen, pa dizentont outi.\nAr penn-tiegez en deus gwir da gas eus e di ar plac'h pe ar mevel ne blij ket d'ezan.\nHag an Iliz hepken n'he dije ket a wir da stlepel diwar he barlen ar c'hristen n'eo ket mat d'ezan senti outi ?\nAn dra-ze n'hall ket bezan; an Iliz, evel an holl sosieteou-all, he deus gwir da eskummunugi, ha dre an eskummunugen eo hie deus diwallet ar gwir fe, diarbennet an dizurziou, flastrel an hereziou ha dispennet ar schismou.\nAn lliz he deus gwir da eskummunugi, ha keit ha mac'h ey ar bed endro, e talc'ho da skei dizamant, evit o brasan mad, ar re eus he bugale a welo o heuilh ar gaou, goude ma vefent an dud galloudusan hag an dud gouiziekan a ve war an douar.\n(1) An ôtron chaloni Bail, ginidik eus a Landerne, en deus bet ar vadelez da rei d'an oberonr an notennon a oa red evit ober bue ar zant-man.


Kaozeal:Urzhiataer - Wikipedia\nkavet em eus ar gerioù-mañ e-barzh geriadur Preder ha kinnig a ran\nkewerier = processeur (en processor)\nadeiladezh = architecture (en architecture)\nEnankañ / erc'hankañ = entrée / sortie (en Input / output)\nreizhiad korvoiñ = système d'explotation (en Operating system)\nPaotr 18:16, 25 Feb 2005 (UTC)\ntennet em eus ar meneg arabat cheñch treiñ war ober. Abaoe ouzhpenn miz e oa ze hep tamm cheñchamant. Mirout a ra ouzh an dud a zegas kemmoù ha gwellaennoù er pennad. --Fulup 16 Meu 2006 da 20:34 (UTC)\nDa gendeuziñ gant ordinateur. Benoni 22 Ebr 2007 da 23:56 (UTC)\nKrog on da adskrivañ (geriaoueg hag ereadur "dereat") ar bajenn ordinateur, puilhoc'h a galz an danvez enni, e sell da erlec'hiañ endalc'had ar pajenn-mañ (ha dilemel en diwezh ar bajenn ordinateur). A-benn deroù miz mae e rankfe bezañ prest. Jañ-Mai 24 Ebr 2007 da 11:45 (UTC)\nSetu a zo graet. Bremañ e kinnigfen\nDiverkañ ar bajenn urzhiataer a-vremañ\nAdenvel ar bajenn ordinateur da urzhiataer\npezh a rofe an tu da virout an istor (ha da welet gant petra hor boa kroget...) Jañ-Mai 4 Mae 2007 da 17:18 (UTC)\nAdtapet diwar « https://br.wikipedia.org/w/index.php?title=Kaozeal:Urzhiataer&oldid=156981 »\nKemmoù diwezhañ degaset d'ar bajenn-mañ d'an 4 Mae 2007, da 17:18.


Pajenn:Morvan - Buez ar Zent, 1894.djvu/901 - Wikimammenn\nPajenn:Morvan - Buez ar Zent, 1894.djvu/901\nbloaz e tistroaz da Vreiz, ha dre urz ann Aotrou’nn Eskob ez eaz da Gastel-Paol evit diviz var ann theoloji dirak ann doktoret guizieka euz ar vro. Holl e ouent souezet o velet skiant ha deskadurez ann dijentil iaouank, hag ann Aotrou Neuvil, eskob Leon, hen aliez da gemeret, heb dale, annn ursiou sakr, evit ma c’helje rei d’ezhan eur gark huel etouez ann dud a iliz. He dad hag he vamm, o veza klevet kement-ze, a ioa mall gantho e vije beleget ; rak troet oant da glask ann henoriou. Mikeal, avad, n’oa prez ebed varnhan. « N’eo ket aoualc’h beza beleg, emezhan, ret eo c’hoaz kaout ar zantelez hag ar vouiziegez deread evit ar stad-ze. »\nKoulzgoude, o veza great he zonj, abenn eunn nebeut amzer, ez eaz da Baris, hag eno, dre ali ann Tad Cotton, he gonfesour, e kemeraz ann ursiou. Raktal m’oa beleget e teuaz da Blougerne da gana he offeren nevez ; goulenn a reaz avad, digant he dud, enn han’ Doue, ne vije ket great a lein vraz, na pedet nemed ar gerent tosta. Neuze, e leac’h klask ar plaz huel a c’helle da gaout dre’nn abeg d’he hano ha d’he zeskadurez, Mikeal a zonjaz en em rei d’ar misionou e Breiz, evel ma oa bet galvet gant Doue. E kement-se, araok staga d’al labour-ze e c’hoanteaz c’hoaz studia, pedi hag ober pinijen. Lakaat a reaz eta sevel eunn tiik toet gant plouz, e tal ar mor braz, e parrez Tremenac’h. Eno e chomaz, eur bloaz hed a hed, heb komz ouz den nemed he gonfesour. Eur pred bemdez hebken a gemere, hag he voued a ioa eunn tamik fars pe iod heiz heb c’hoalenn nag amann. Kousket a rea var ann douar ien, gant eur mean dindan he benn, ha kerkent hag hanter-noz e save da bedi. Ne zeue e meaz euz he lochenn nemed evit mont da oferenna. Goude beza tremenet diou heur enn iliz, e tistroe d’ar gear evit beza he-unan gant Doue. Epad ann amzer-ze eo e reaz ann taolennou a zisplege a c’houdevez er misionou evit rei guelloc’h da goumpren guirioneziou ar feiz d’ann dud n’o doa ket a zeskadurez. E Plougerne eo e prezegas da genta, ha ne c’houfemp ket lavaret ar vad a reaz d’he genvroiz a ioa gual lezirek e servich Doue. Re zouget da glask danvez ha fouge, ann Aotrou hag ann itron Kerodern,\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/901&oldid=138158 »


Joast Hiddes Halbertsma - Wikipedia\nJoast Hiddes Halbertsma (Grou, Boarnsterhim, 23 a viz Here 1789 - Deventer, 27 a viz C'hwevrer 1869) a oa ur skrivagner hag ur geriadurour frizek, hag ur pastor mennonat. Studiet en doa an doueoniezh ha prezeg a reas e Boalsert ha Deventer. Etre 1834 i 1858 e troas e frizeg Aviel Mazhev ha diazezañ doare-skrivañ frizeg ar c'hornôg. Skrivañ a reas pennadoù diwar-benn Gysbert Japicx ha meur a bennad all ivezivez.\nAsambles gant e vreudeur Eeltsje ha Tsjalling Hiddes Halbertsma e voe unan eus ar re a gasas al lennegezh frizek war-raok en XIXvet kantved hag eus ar re gentañ a liammas ar romantelezh hag al lennegezh komzet e Friz. E 1822 e embannas e oberenn gentañ, un dastumad kanaouennoù frizek, De Lapekoer fen Gabe Scroar. E 1871 e voe embannet e oberenn ziwezhañ Rimen en Teltsjes (barzhonegoù ha kontadennoù). Goude e varv e voe embannet gant unan eus e vreudeur al lodenn gentañ eus e c'heriadur Lexicon Frisicum.\n↑ Lexicon Frisicum: A-Feer\nAdtapet diwar « https://br.wikipedia.org/w/index.php?title=Joast_Hiddes_Halbertsma&oldid=1784503 »\nDernière modification le 16 C'hwe 2018, à 19:46\nKemmoù diwezhañ degaset d'ar bajenn-mañ d'an 16 C'hwe 2018, da 19:46.


Buhez ar Sent/1837/Maquær, abad - Wikimammenn\nBuhez ar Sent/1837/Maquær, abad\n◄ Yan Chrisostom Maquær, abad Frances de Saal ►\nAr eizvet-var-nuguent a viz Guenver.\nSANT MAQUÆR, ABAD.\nAr Sant-ma, guinidic eus ar Guær a Alexandrii, goude beza tremenet e yaouanctis o servicha e ty ur Boulanger, en em santas inspiret da guitaat commerç ar bed, evit en em reï oll da servich Doue.\nO clevet parlant eus ar vuez a gundue an Hermitet santel, pere a veve en deserz ec’his Ælet, e sante e ene ravisset, hac e c’hoanteas o imita : Quer precius eo va ene, emezàn, evel hini an dud santel-ze : quer sourcius e tlèan beza eus va silvidiguez, evel-do : ha perac, gant ar sicour eus ar c’hraç, na heulien-me quet o exempl ? En ur ober ar reflexionou-se e quemeras ar resolution d’en em retira en ur solitud vras, e pelec’h e tremenas epad seiz vloaz an deiz hac an nos, casi-oll en Oræsoun, o caout evit oll bevanç lousou ha grisiou criz. Consideri a ree e gorf ec’his e vrassa adversour : ma c’horf maleürus, emezàn, a so a-unan gant an Temptator, mæs e gastia hac e zerc’hel quer just a rin na vezo muy nemeur e stad da rebelli, na da noasout din. Hac en effet oc’h en em santout un devez tourmantet gant an drouc-speret a impurete, en em strincas en ur plaç leun a guelien, pere na lesent repos ebet gantàn. Sortial a reas ac’hano quen dizhènvel ebet ma voa poan oc’h e aznaout.\nE creiz ar binigennou vras-ze ne songe quet dezâ e ree netra c’hoas evit an Eê ; hac e voa quen humbl ma seblante dezâ beza leun a imperfectionou. Quemense a reas dezâ mont da gaout meur a Hermit santel evit profita eus o exemplou, ha disqui ganto an hent eus ar berfection.\nO veza en em retiret goudese e Deserz a Lybii, e teuas un nombr bras a hermitet d’e gaout, evit en em lacât dindan e zirection. O receo a reas gant humilite, ha gant carantez ; hac en ur labourat evit e berfection propr, e labouras er memes amser da santifia ar re-all.\nJesus-Christ var ar Groas a oa ar sujet ordinal eus e veditationou ; biscoas den n’en devoa gallet lavaret gant muy a resoun evitàn ar c’homsou-mâ eus an Abostol Sant Paul : Staguet oun ous ar Groas gant Jesus-Christ ; beva a ràn gouscoude, non pas muy me va-unan, mæs Jesus-Christ eo a vev enon. Eus ar memes sourcen e teue e zevotion tener evit ar Verc’hes-Vary, e consideri a ree ordinal eharz troad ar Groas hac ar Vam a druez-ze a ree e oll gonsolation en e boaniou.\nAdtapet diwar « https://br.wikisource.org/w/index.php?title=Buhez_ar_Sent/1837/Maquær,_abad&oldid=58700 »\nKemmoù diwezhañ degaset d'ar bajenn-mañ d'an 24 Kzu 2013, da 17:52.


Delwenn Rainis e Daugavpils\nRainis eo anv-pluenn Jānis Pliekšāns (11 a viz Gwengolo 1865 - 12 a viz Gwengolo 1929), ur skrivagner eus Latvia, barzh, troer ha politiker. Unan eus brasañ skrivagnerien Latvia eo ha lesanvet eo bet "Goethe Latvia".\nGoude studioù war ar gwir e Skol-Veur Sant-Petersbourg e labouras evit kazetennoù hag en em lakaas da sevel oberennoù lennegel (barzhonegoù, pezhioù-c'hoari, romantoù). Treiñ a reas skridoù diwar an alamaneg ivez, evel "Faust" gant Goethe. E skridoù o devoe ul levezon vras war al latveg skrivet ha war ar vroadelouriezh latviat. Ur politiker e voe ivez, ezel eus Strollad sokial-demokrat Latvia, betek e varv.\nAdtapet diwar « https://br.wikipedia.org/w/index.php?title=Rainis&oldid=1733427 »\nKemmoù diwezhañ degaset d'ar bajenn-mañ d'an 5 Gen 2017, da 11:48.